open-index/open-wikipedia-markdown huggingface dataset:
অবিভক্ত কামৰূপ জিলা

right|thumb|১৯৩১ চনৰ অবিভক্ত কামৰূপ জিলা
**অবিভক্ত কামৰূপ জিলা**  হৈছে পশ্চিম অসমৰ পূৰ্বৰ এখন প্ৰশাসনিক জিলা, য’ৰ পৰা কামৰূপ গ্ৰাম্য (২০০৩), কামৰূপ মহানগৰ (২০০৩), বৰপেটা (১৯৮৩), নলবাৰী (১৯৮৫) আৰু বাক্সা (২০০৪) জিলাৰ প্ৰতিষ্ঠা কৰা হৈছিল।
উপনিৱেশৰ সময়ত ই এক বৃহৎ প্ৰশাসনিক জিলা আছিল আৰু কালক্ৰমত ইয়াৰ আয়তন কমি আহিবলৈ ধৰে।

## প্ৰতিষ্ঠা
thumb|200px|right|জেমছ ৰেনেলৰ ১৭৭৬ চনৰ মানচিত্ৰত ১৮২৪ চনৰ আগৰ ব্ৰিটিছ শাসনাধীন অঞ্চলৰ পূৰ্ৱ-সীমা।
১৮২৬ চনত ইয়াণ্ডাবু সন্ধিৰ দ্বাৰা বৃটিছে অধিকাৰ কৰা বাৰ্মা সাম্ৰাজ্যৰ পশ্চিম অংশৰ পৰা কামৰূপ প্ৰশাসনিক জিলা প্ৰথম প্ৰতিস্থা কৰা হৈছিল। জিলাখনৰ পশ্চিম সীমাত আছিল মানস নদী, আৰু পূৱৰ সীমাত আছিল বৰনদী। ১৮২৬ চনৰ পিছত নতুনকৈ অধিকাৰ কৰা অঞ্চলটোত দুজন আয়ুক্ত নিয়োগ কৰিছিল: জেষ্ঠ আয়ুক্ত যি "উত্তৰ-পূৱ ৰংপুৰ" (অবিভক্ত গোৱালপাৰা জিলা) শাসন কৰিছিল তেওঁক অতিৰিক্তভাবে মানসৰ পৰা বিশ্বনাথলৈকে নতুনকৈ অধিকাৰ কৰা অঞ্চলৰ দায়িত্ব দিছিল; আৰু কনিষ্ঠ আয়ুক্ত, যি সেই অঞ্চলৰ পৰা বিশ্বনাথৰ পূৱৰ অঞ্চলসমূহ শাসন কৰিছিল। ১৮৩৩ চনত বিট্ৰিছে ধনশিৰি নদীৰ পশ্চিমৰ অঞ্চলত প্ৰশাসনিক জিলাৰ প্ৰতিষ্ঠা কৰিছিল, ফলত অন্য তিনিখন জিলাৰ সৈতে কামৰূপ জিলা দুটা খণ্ডত বিভক্ত হৈছিল: ছয় *পাৰগানা* বৰ্তমানৰ বৰপেটা আৰু নগৰবেৰা; আৰু উত্তৰে বিশ *পাৰগানা* আৰু দক্ষিণে ছয় *দুৱাৰ*। প্ৰত্যেক জিলাকে এজন প্ৰধান সহায়কে, এজন উপ-সহায়কৰ সহযোগত শাসন কৰিছিল, কিন্তু পূঁজিৰ অভাৱৰ বাবে ছয় পৰগনা অঞ্চলত কেৱল এজন উপ-সহায়কহে আছিল। ১৮৩৬ চনত কামৰূপে ইয়াৰ “অবিভক্ত” ৰূপ আৰু নাম লাভ কৰিছিল।

১৯৪৭ চনত ভাৰতে স্বাধীনতাৰ পিছত “অবিভক্ত” কামৰূপ জিলাৰ পৰা বৰপেটা জিলা (১৯৮৩), আৰু নলবাৰী জিলাক (১৯৮৫) বিভক্ত কৰা হয়। ২০০৩ চনত কামৰূপক কামৰূপ মহানগৰ জিলা আৰু কামৰূপ গ্ৰাম্য জিলা হিচাপে বিভক্ত কৰা হয়। ২০০৪ চনত বৰপেটা, নলবাৰী আৰু কামৰূপ গ্ৰাম্য জিলাৰ কিছু অংশ মিলাই বাক্সা জিলা প্ৰতিষ্ঠা কৰা হয়।

## ইতিহাস

### পৌৰাণিক

[right|thumb|<center>কামৰূপৰ প্ৰধান স্থাপত্য [কামাখ্যা মন্দিৰ]]
অবিভক্ত কামৰূপ জিলাৰ ইতিহাস কামৰূপ সাম্ৰাজ্যৰ পৰা আৰম্ভ হৈছিল। বৰ্মণ ৰাজ্য আৰু পাল ৰাজ্যৰ ৰাজধানী ক্ৰমে প্ৰাগ-জ্যোতিষপুৰ আৰু দূৰ্জয় কামৰূপত আছিল।
অবিভক্ত কামৰূপ জিলাক পূৰ্বতে কামৰূপ পীঠসমূহৰ অন্তৰ্গত কামপীঠ বুলিও কোৱা হৈছিল। ইয়াক কামৰূপা বা কামৰূপ বোলা হৈছিল যদিও ই এক বৃহৎ অঞ্চলক বুজাইছিল। মহাকাব্য সমূহত ইয়াক প্ৰাগ-জ্যোতিষ বুলিও পোৱা যায়। চীনা পৰিব্ৰাজক হিউৱেন চাঙৰ লেখনিত প্ৰাগ-জ্যোতিষপুৰৰ উল্লেখ আছে, এই স্থান নিম্ন আৰু সেমেকা আছিল, খেতি ভাল হয়, জলবায়ু সুন্দৰ আৰু ইয়াৰ মানুহবোৰ ভদ্ৰ। তেওঁ কৈছিল, “ৰজা ভাস্কৰ বৰ্মন জ্ঞান-অন্বেষী পুৰুষ আছিল। তেওঁ নিজে হিন্দু আছিল যদিও, বৌদ্ধ ভিক্ষুসকলক সন্মান কৰিছিল।”

## তথ্য সংগ্ৰহ

শ্ৰেণী:অসমৰ জিলা
হিমা দাস

**হিমা দাস** (জন্ম: ৯ জানুৱাৰী ২০০০) এগৰাকী ভাৰতীয় দৌৰবিদ। তেওঁ বিশ্ব ট্ৰেক আৰু ফিল্ড ইভেণ্টত পদক লাভ কৰা প্ৰথম গৰাকী ভাৰতীয় খেলুৱৈ। তেওঁক **ধিং এক্সপ্ৰেছ** নামেৰে জনা যায়। তেওঁ ইণ্ডোনেছিয়াৰ ৰাজধানী জাকাৰ্তাত অনুষ্ঠিত এছিয়ান গেমছ ২০১৮ৰ ৪০০ মিটাৰ দৌৰ প্ৰতিযোগিতাত ৰূপৰ পদক অৰ্জন কৰে আৰু ৫০.৭৯ ছেকেণ্ড সময়ৰ ৰাষ্ট্ৰীয় অভিলেখ গঢ়ে।

বৰ্তমান হিমা মহিলাৰ ৪০০ মিটাৰ দৌৰত অনুৰ্ধ্ব শাখাৰ বিশ্ব চেম্পিয়ন আৰু ভাৰতীয় ৰেকৰ্ডৰ অধিকাৰী

## প্ৰাৰম্ভিক জীৱন
২০০০ চনৰ ৯ জানুৱাৰী তাৰিখে নগাঁও জিলাৰ ধিঙত হিমাৰ জন্ম হয়। তেওঁৰ পিতৃ ৰঞ্জিত দাস আৰু মাতৃ জোনালী দাস। হিমা তেওঁলোকৰ ৬ গৰাকী সন্তানৰ ভিতৰত কনিষ্ঠতম। হিমায়ে স্কুলীয়া দিনৰে পৰা ল'ৰাৰ লগত ফুটবল খেলিবলৈ আৰম্ভ কৰিছিল।
তাৰপাছত তেওঁৰ প্ৰতিভা খেলুৱৈ তথা প্ৰশিক্ষক নিপন দাসে প্ৰত্যক্ষ কৰি এথলেটিক্সত অংশগ্ৰহণ কৰিবলৈ উদগনি যোগায়। জিলাভিত্তিত খেলত অংশগ্ৰহণ কৰাৰ পিছত তেওঁৰ প্ৰশিক্ষণ আৰম্ভ হয়। তেওঁৰ প্ৰশিক্ষকে উন্নত প্ৰশিক্ষণৰ বাবে হিমাক গুৱাহাটীলৈ যাবলৈ পৰামৰ্শ আগবঢ়ায়। প্ৰথমে তেওঁৰ পৰিয়ালৰলোকে এই বিষয়ে আপত্তি কৰিছিল যদিও পিছলৈ তেওঁ সৰুসজাই ষ্টেডিয়ামত প্ৰশিক্ষণ ল'বলৈ আৰম্ভ কৰে।

## খেলুৱৈ জীৱন
হিমাই ২০১৮ চনত ফিনলেণ্ডৰ টেম্পায়াৰত অনুষ্ঠিত হোৱা আন্তঃৰাষ্ট্ৰীয় এথলেটিক্স সন্থাৰ বিশ্ব চেম্পিয়নশ্বিপ প্ৰতিযোগিতাত সোণৰ পদক অৰ্জন কৰে। এই ইভেণ্টত তেওঁ ৫১.৪৬ ছেকেণ্ড সময় লয়।. তেওঁ ২০১৮ চনৰ অষ্ট্ৰেলিয়াৰ গ'ল্ড ক'ষ্টত অনুষ্ঠিত হোৱা কমনৱেলথ গেমছত মহিলাৰ ৪০০ মিটাৰ দৌৰ আৰু ৪×৪০০ মিটাৰ ৰিলে দৌৰ সম্পূৰ্ণ কৰিছিল। ৪০০ মিটাৰ দৌৰ প্ৰতিযোগিতাত তেওঁ ফাইনেল পৰ্যন্ত আগবাঢ়ি ষষ্ঠ স্থান লাভ কৰিছিল। ৪×৪০০ মিটাৰ ৰিলে দৌৰত তেওঁ ভাৰতীয় দলৰ অংশ আছিল আৰু ফাইনেলত তেওঁলোকে সপ্তম স্থান লাভ কৰে। তেওঁ ২০১৮ চনত আন্তঃৰাষ্ট্ৰীয় এথলেটিক্স সন্থাৰ বিশ্ব চেম্পিয়নশ্বিপ প্ৰতিযোগিতাৰ ৪০০ মিটাৰ ৰেছত সোণৰ পদক লাভ কৰি ট্ৰেক আৰু ফিল্ড ইভেণ্টত পদক লাভ কৰা প্ৰথম গৰাকী ভাৰতীয় হিচাপে কৃতিত্ব অৰ্জন কৰে।

২০১৮ চনৰ ইণ্ডোনেছিয়াৰ ৰাজধানী জাকাৰ্তাত অনুষ্ঠিত এছিয়ান গেমছ ২০১৮ ৰ মহিলাৰ ৪০০ মিটাৰ দৌৰ প্ৰতিযোগিতাৰ প্ৰাৰম্ভিক পৰ্যায়ত তেওঁ ৫১.০০ ছেকেণ্ডৰে ৰাষ্ট্ৰীয় অভিলেখ গঢ়ি দ্বিতীয় স্থানত থাকি পৰৱৰ্তী পৰ্যায়লৈ নিৰ্বাচিত হয়। ২০১৮ চনৰ ২৬ আগষ্ট তাৰিখে তেওঁ আকৌ নিজৰ ৰাষ্ট্ৰীয় অভিলেখ ভাঙি ৫০.৭৯ ছেকেণ্ডেৰে চূড়ান্ত প্ৰতিযোগিতাত ৰূপৰ পদক লাভ কৰে।

## আন্তৰ্জাতিক প্ৰতিযোগিতা

## ব্যক্তিগত শ্ৰেষ্ঠ প্ৰদৰ্শন(মুকলিত)

## পুৰস্কাৰ আৰু সন্মান

[thumb|ৰাষ্ট্ৰপতি শ্ৰীযুত ৰাম নাথ কোৱিন্দে হিমা দাসক ২০১৮ চনৰ [অৰ্জুন বঁটা প্ৰদান কৰা মুহূৰ্তত]]

*২০১৮ চনৰ ২৫ চেপ্টেম্বৰত ভাৰতৰ ৰাষ্ট্ৰপতিৰ হাতেৰে অৰ্জুন বঁটা
*২০১৮ চনৰ ১৪ নৱেম্বৰত ইউনিচেফৰ দ্বাৰা ভাৰতৰ সৰ্বপ্ৰথম যুৱ ৰাষ্ট্ৰদূত (Youth Ambassador) হিচাপে নিযুক্তি
*অসম চৰকাৰৰ দ্বাৰা অসমৰ ক্ৰীড়া ৰাষ্ট্ৰদূত(Brand Ambassador for sports) হিচাপে নিযুক্তি
*পোলেণ্ড ত অনুষ্ঠিত পজনান এথলেটিকচ গ্ৰাঁ প্ৰি ত ২০০ মিটাৰ দৌৰত স্বৰ্ণ বিজয়

ভোগেশ্বৰ বৰুৱাৰ পাছত হিমা দাস আন্তৰ্জাতিক পৰ্যায়ত পদক লাভ কৰা অসমৰ একমাত্ৰ এথলিট

২০১৮ চনৰ চেপ্টেম্বৰ মাহত হিমা দাসে বিশ্বখ্যাত এডিডাচ কোম্পানীৰ সৈতে ব্যৱসায়িক চুক্তি স্বাক্ষৰ কৰে ২০২৩ চনত তেওঁক অসম চৰকাৰে অসমৰ দ্বিতীয় সৰ্বোচ্চ অসামৰিক সন্মান অসম সৌৰভ বঁটা প্ৰদান কৰে।

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:ভাৰতৰ এথলীট
শ্ৰেণী:অৰ্জুন বঁটা বিজয়ী
শ্ৰেণী:অসম সৌৰভ বঁটা বিজয়ী
তিনিচুকীয়া মহাবিদ্যালয়

**তিনিচুকীয়া মহাবিদ্যালয়** তিনিচুকীয়া জিলাত অৱস্থিত উচ্চ শিক্ষাৰ এখন প্ৰধান শিক্ষানুষ্ঠান। তিনিচুকীয়া নগৰৰ পৰ্বতীয়াস্থিত এই মহাবিদ্যালয়খন ১৯৫৬ চনত প্ৰতিষ্ঠা হয়। তিনিচুকীয়া মহাবিদ্যালয়ত কলা, বিজ্ঞান, বাণিজ্য তিনিওটা শাখা উচ্চতৰ মাধ্যমিকৰ পৰা স্নাতক পৰ্যন্ত অধ্যয়ন কৰাৰ সুবিধা আছে। ইয়াৰোপৰি কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ শাখা এটাও মহাবিদ্যালয়খনত অৱস্থিত। তিনিচুকীয়া মহাবিদ্যায়ৰ বৰ্তমান অধ্যক্ষ হ'ল ডঃ সূৰ্য চেতিয়া।

## বিভাগ
### বিজ্ঞান
*ৰসায়ন বিজ্ঞান
*গণিত
*পদাৰ্থ বিজ্ঞান
*পৰিসংখ্যা
*কম্পিউটাৰ বিজ্ঞান
*উদ্ভিদ বিজ্ঞান
*জীৱ বিজ্ঞান

### ক'লা আৰু বাণিজ্য
*অসমীয়া
*হিন্দী
*ইংৰাজী
*ইতিহাস
*শিক্ষা
*অৰ্থনৈতিক বিজ্ঞান
*দৰ্শন শাস্ত্ৰ
*ৰাজনৈতিক বিজ্ঞান
*ভূগোল
*বাণিজ্য

## তথ্যসূত্ৰ

## বাহ্যিক সংযোগ
* 

শ্ৰেণী:অসমৰ মহাবিদ্যালয়সমূহ‎
শ্ৰেণী:তিনিচুকীয়া জিলা
টালিমেৰণ আও

thumb|টালিমেৰণ আও
**টালিমেৰণ আও** (; ২৮ জানুৱাৰী ১৯১৮ – ১৩ ছেপ্তেম্বৰ ১৯৯৮) হৈছে এজন ভাৰতীয় ফুটবল খেলুৱৈ আৰু চিকিৎসক। অসমৰ নগা পাহাৰ জিলাৰ চাংকি নামৰ এখন গাঁৱত ১৯১৮ চনৰ ২৮ জানুৱাৰীত তেওঁৰ জন্ম হৈছিল। তেওঁৰ পিতৃৰ নাম ছুবংৱতী নিংডাংৰি আও আৰু মাতৃ মাংচাংলা চাংকিলাৰি। তেওঁ ১১জন সন্তানৰ ভিতৰত চতুৰ্থ আছিল।

## ফুটবল কেৰিয়াৰ
### মোহন বাগান
১৯৪৩ চনত আৱে কলকতা ফুটবল লীগত ভাগ লোৱা মোহন বাগান দলত যোগদান কৰে। শৰৎ দাসৰ পিছত ১৯৪৮ চনৰ পৰা ১৯৪৯ চনলৈ তেওঁ ইয়াৰ অধিনায়ক আছিল। শৰৎ দাস গুৱাহাটী কটন ক’লেজৰ অগ্ৰজ আছিল আৰু দুয়ো পূৰ্বতে গুৱাহাটীৰ মহাৰাণা ক্লাবৰ হৈ খেলিছিল। আও মহাৰাণা ক্লাবত ষ্ট্ৰাইকাৰ হিচাপে খেলিছিল, কিন্তু মোহন বাগানত তেওঁ ৰক্ষক হিচাপে যেগদান কৰিছিল। আও আৰু তেওঁৰ দুজন সহ:খেলুৱৈ “চীনৰ মহান প্ৰাচীৰ” নামেৰে জনপ্ৰিয় হৈ উঠিছিল। ১৯৪৮ চনত তেওঁ লণ্ডনলৈ যোৱা ভাৰতীয় ফুটবল দলৰ অধিনায়ক হৈছিল। ১৯৫০ চনত আও ডুৰাণ্ড কাপত মোহন বাগানৰ অধিনায়ক আছিল কিন্তু ফাইনেলত হাইদৰাবাদ আৰক্ষীৰ লগত ১-০ গ’লত পৰাস্ত হয়। তেওঁ পুত্ৰক কৈছিল যে এই ডুৰাণ্ড কাপ (১৯৫০)ত মোহন বাগানৰ গ’ল কীপাৰজন আঘাত প্ৰাপ্ত হৈছিল বাবে তেওঁ নিজে কীপিং কৰিবলগীয়া হৈছিল।

### আন্তঃৰাষ্ট্ৰীয় কেৰিয়াৰ
ভাৰতে স্বাধীনতা লাভ কৰাৰ পিছৰ বছৰ, ১৯৪৮ চনত লণ্ডনত অনুষ্ঠিত গ্ৰীষ্মকালীন অলিম্পিকত খেলা ভাৰতীয় ফুটবল দলৰ অধিনায়ক আছিল টালিমেৰণ আও। তেওঁ অলিম্পিকত ভাৰতৰ হৈ ৰাষ্ট্ৰীয় পতাকা বহন কৰিছিল। ভাৰতৰ প্ৰথমখন মেচ বাৰ্মাৰ বিৰুদ্ধে আছিল, এইখন ৱাকঅভাৰ মেচহে আছিল। পিছৰখন মেচ ফ্ৰান্সৰ বিৰুদ্ধে আছিল আৰু তাত ভাৰতে ২-১ গ’লত পৰাস্ত হৈছিল। অৱসৰৰ সময়লৈকে আৱে আৰু পাঁচখন মেচ খেলিছিল।

## প্ৰাৰম্ভিক জীৱন
আৱে আৰ. জি. মেডিকেল ক’লেজ, কলকাতা, পশ্চিম বংগত চিকিৎসা বিদ্যাৰ অধ্যয়ন কৰি তেওঁৰ এম.বি.বি.এছ. ডিগ্ৰী লাভ কৰিছিল। ১৯৬৩ চনত তেওঁ নাগালেণ্ডলৈ উভতি আহে আৰু সহকাৰী চিকিৎসক হিচাপে কৰ্মত যোগদান কৰে, পিছত তেওঁ চিভিল চাৰ্জন পদলৈ উন্নীত হয়। ১৯৭৮ চনত তেওঁ নাগালেণ্ড স্বাস্থ্য সেৱাৰ ডাইৰেক্টৰ হিচাপে অৱসৰ গ্ৰহণ কৰে।

২০০২ চনত মোহন বাগানে তেওঁৰ নামত মোহন বাগান ৰত্ন বঁটা প্ৰৱৰ্তন কৰি আৰু তেওঁক আজীৱন সদস্য পদ প্ৰদান কৰি তেওঁক সন্মান প্ৰদান কৰে। অসমৰ কলিয়াবৰত এখন আউটড’ৰ ষ্টেডিয়াম আৰু কটন ক’লেজত এখন ইনড’ৰ ষ্টেডিয়ান তেওঁৰ নামেৰে নামকৰণ কৰা হয়।

২০০৯ চনত, ইউনিয়ন মিনিষ্টাৰ ফৰ মাইন এণ্ড ড’নাৰ, বিজয় কৃষ্ণ সন্দিকৈয়ে ডিমাপুৰ, নাগালেণ্ডৰ ডি.ডি.এছ.চি. ষ্টেডিয়ামত প্ৰথম ড॰ টি. আও. ফুটবল ট্ৰ’ফীৰ উদ্বোধন কৰে।

## মৃত্যু
১৯৯৮ চনৰ প্ৰথমভাগত আও ঋতুকালীন ইনফ্লুৱেঞ্জাৰ কবলত পৰে। পূৰ্বৰে অসুস্থ দেহ আৰু মধুমেহ ৰোগৰ বাবে তেওঁৰ স্বাস্থ্য আৰু বেয়াৰ ফালে ঢাল খায়। তেওঁক ডিমাপুৰৰ পৰা ক’হিমাৰ নগা চিভিল হাস্পাতাললৈ স্থানান্তৰ কৰা হয় আৰু তাতে তেওঁৰ মৃত্যু হয়। এইখন চিকিৎসালয়তে তেওঁ ১৯৬০ৰ দশকত চিকিৎসক হিচাপে কৰ্মৰত আছিল। তেওঁ তেওঁক ডিমাপুৰৰ খেৰমহলৰ নগা চেমেট্ৰিত সৎকাৰ কৰাৰ ইচ্ছা পোষণ কৰিছিল। তেওঁ মৃত্যুৰ সময়ত পত্নী ডেইকিম ডৌংগেল, যি ষ্টাফ নাৰ্চৰূপে কৰ্মৰত, দুজন পুত্ৰ, দুজনী কণ্যা আৰু আঠটা নাতি এৰি থৈ যায়।

## তথ্য সংগ্ৰহ

শ্ৰেণী:ভাৰতৰ ফুটবল খেলুৱৈ
শ্ৰেণী:ভাৰতীয় অলিম্পিক প্ৰতিযোগী
শ্ৰেণী:চিকিৎসাবিদ
শ্ৰেণী:ভাৰতৰ ব্যক্তি
শ্ৰেণী:নাগালেণ্ডৰ ব্যক্তি
মানৱ উন্নয়ন সূচক

**মানৱ উন্নয়ন সূচক** () হৈছে জীৱন প্ৰত্যাশা, শিক্ষা আৰু জনমূৰি আয়ৰ ভিত্তিত গঢ়ি তোলা এটা সামগ্ৰিক পাৰিসাংখ্যিক মান যাৰ দ্বাৰা বিশ্বৰ দেশসমূহক মানৱ উন্নয়নৰ চাৰিটা স্তৰত ভগোৱা হয়। এখন দেশৰ মানৱ উন্নয়ন সূচক বেছি হয় যদিহে দেশখনৰ জীৱন প্ৰত্যাশা বেছি হয়, শিক্ষাৰ মানদণ্ড উন্নত হয় আৰু জনমূৰি মুঠ ঘৰুৱা উৎপাদন অধিক হয়| ভাৰতৰ অৰ্থনীতিবিদ অমৰ্ত্য সেন আৰু পাকিস্তানৰ অৰ্থনীতিবিদ মাহবুব উল হকে এই সূচক উলিয়াইছিল যিটো পিছলৈ ৰাষ্ট্ৰসংঘ উন্নয়ন কাৰ্যসূচীৰ দ্বাৰা দেশসমূহৰ উন্নয়ন জুখিবলৈ ব্যৱহাৰ কৰা হয়।

মাহবুব উল হকৰ মতে মানুহে জীৱনত হ’ব বিচৰাটো বা কৰিব বিচৰাটো কৰিব পাৰে নে নাই তাৰ ওপৰত এই সূচকটো নিৰ্ভৰ কৰে। উদাহৰণস্বৰূপে সুখাদ্য, সুস্বাস্থ্য, শিক্ষা, জীৱিকা, সামাজিক জীৱনত অংশগ্ৰ্হণ আদি। এই কথা লক্ষণীয় যে সকলোৰে বাছনি কৰাৰ অধিকাৰ আছে- কোনোবাই ধৰ্মীয় কাৰণত লঘোণে থকা আৰু কিনিবলৈ সামৰ্থ্য নথকা বাবে লঘোণে থকাৰ মাজত বহুত পাৰ্থক্য আছে।

## দিশসমূহ আৰু গণনা পদ্ধতি
২০১০ চনৰ ৪ নৱেম্বৰত প্ৰকাশ পোৱা মতে তিনিটা দিশ সামৰি লোৱা হৈছে। 
#দীৰ্ঘ আৰু সুস্বাস্থ্যকৰ জীৱন: জন্মৰ সময়ত জীৱন প্ৰত্যাশা
#শিক্ষা সূচক: বিদ্যালয়ত যোৱাৰ গড় বছৰ আৰু বিদ্যালয়ত যোৱাৰ আনুমানিক বছৰ
#জীৱন ধাৰণৰ মান: জনমূৰি মুঠ ৰাষ্ট্ৰীয় উৎপাদন

### গণনা কৰাৰ উপায়
:জীৱন প্ৰত্যাশা সূচক(LEI): = \frac{\textrm{LE} - 20}{85-20}
 
LE(Life Expectancy)- জীৱন প্ৰত্যাশা

LEI-Life Expectancy Index

জন্মৰ সময়ত জীৱন প্ৰত্যাশা ৮৫ হ'লে জীৱন প্ৰত্যাশা সূচক ১ হ'ব আৰু জন্মৰ সময়ত জীৱন প্ৰত্যাশা ২০ হ'লে জীৱন প্ৰত্যাশা সূচক হ'ব ০। 

:শিক্ষা সূচক(EI): = \frac} {2}

EI- Education Index 

:2.1 বিদ্যালয়ত যোৱাৰ গড় বছৰ সূচক(MYSI): = \frac{\textrm{MYS}}{15}

২০২৫ চনলৈ এই সূচকটোৰ উচ্চমান ১৫ ধৰা হৈছে। 

:2.2 বিদ্যালয়ত যোৱাৰ আনুমানিক বছৰ সূচক(EYSI): = \frac{\textrm{EYS}}{18}
 
* MYSI(Mean Year of Schooling Index)- বিদ্যালয়ত যোৱাৰ গড় বছৰ সূচক
 
* EYSI(Expected Year of Schooling Index)- বিদ্যালয়ত যোৱাৰ আনুমানিক বছৰ সূচক

3. আয় সূচক(II): = \frac{\ln(\textrm{GNIpc}) - \ln(100)}{\ln(75,000) - \ln(100)}
II- Income Index

জনমূৰি মুঠ ঘৰুৱা উৎপাদন ৭৫০০০ ডলাৰ হ'লে আয় সূচক হ'ব ১ আৰু ১০০ ডলাৰ হ'লে আয় সূচক ০ হ'ব। 

মানৱ উন্নয়ন সূচক হৈছে ওপৰৰ গোটেইকেইটা সূচকৰ গুণোত্তৰ প্ৰগতি

\textrm{HDI} = \sqrt[3]{\textrm{LEI}\cdot \textrm{EI} \cdot \textrm{II}}.

## লগতে চাওক
* মানৱ উন্নয়ন সূচক অনুযায়ী দেশৰ তালিকা

## তথ্যসূত্ৰ

শ্ৰেণী:অৰ্থনীতি
১ আগষ্ট

আজিৰ দিনত ঘটা কেইটামান উল্লেখযোগ্য ঘটনা-

## উল্লেখযোগ্য ঘটনাৱলী
* ১৭৭৪ - যোছেফ প্ৰিষ্টলিয়ে অক্সিজেন আবিষ্কাৰ কৰিছিল। 
* ১৯৩৬ - একাদশ গ্ৰীষ্মকালীন অলিম্পিক এডল্ফ হিটলাৰে বাৰ্লিনত শুভাৰম্ভ কৰিছিল। 
* ১৯৪৪ - এন ফ্ৰাংকে শেষ বাৰৰ বাবে ডায়েৰী লিখে।
* ১৯৫৩ - ফিডেল কাষ্ট্ৰ'ক  কিউবাত গ্ৰেপ্তাৰ কৰা হৈছিল।
* ১৯৫৭ - নেচনেল বুক ট্ৰাষ্ট গঠন হৈছিল।
* ১৯৬৫ - ধেমাজি জিলাৰ আটাইতকৈ পুৰণি মহাবিদ্যালয় ধেমাজি মহাবিদ্যালয় স্থাপন কৰা হৈছিল।
* ১৯৭১ - এপ'লো-১৫-ৰ মহাকাশচাৰীসকলে ফলেন এষ্ট্ৰ'নট নামৰ এলুমিনিয়ামেৰে নিৰ্মিত মহাকাশ-যাত্ৰাৰ পোছাক পিন্ধা অৱস্থাত মহাকাশচাৰী এগৰাকীৰ এক ভাস্কৰ্য চন্দ্ৰপৃষ্ঠৰ মনছ হেড্‌লি বা হেড্‌লি ৰিলে নামৰ ঠাইত স্থাপন কৰে।

## জন্ম
* ১৭৪৪ - জ্য়াঁ বেপষ্টিটে লেমাৰ্ক (ইংঃ Jean-Baptiste Lamarck), ফ্ৰান্সৰ পৰিৱেশবিদ। 
* ১৭৭০ - ৱিলিয়াম ক্লাৰ্ক, এজন আমেৰিকান অভিযাত্ৰী, সৈনিক, ভাৰতীয় এজেণ্ট আৰু আঞ্চলিক লাট। (মৃঃ ১ ছেপ্টেম্বৰ, ১৮৩৮)
* ১৮৯৯ - কমলা নেহৰু, স্বাধীনতা সংগ্ৰামী, জৱাহৰলাল নেহৰুৰ পত্নী।
* ১৯২৪ - হাওবম ওংবি ঙাংবি দেৱী, ভাৰতীয় শাস্ত্ৰীয় নৃত্যশিল্পী, সংগীতজ্ঞ।
* ১৯৩৩ - মীনা কুমাৰী, ভাৰতীয় বোলছবি জগতৰ অভিনেত্ৰী।
* ১৯৪২ - টাবু ৰাম টাইড, অসমীয়া ভাষাতত্ববিদ, লেখক, শিক্ষাবিদ আৰু শিক্ষা প্ৰশাসক।
* ১৯৫০ - ভূপেন্দ্ৰ নাথ গোস্বামী, ভাৰতীয় বতৰবিজ্ঞানী।
* ১৯৬৪ - দিলীপ বৰা, অসমীয়া লেখক, সমালোচক, সম্পাদক আৰু অধ্যাপক।
* ১৯৭১ - ৰঞ্জন বেজবৰুৱা, অসমৰ শিল্পী, গীতিকাৰ, অনুবাদক, শিক্ষক, প্ৰবন্ধকাৰ।
* ১৯৮৭ - তাপ্‌সী পন্নু, ভাৰতীয় অভিনেত্ৰী।

## মৃত্যু
* ১৭১৪ - এন ষ্টুৱাৰ্ট, ইংলেণ্ডৰ মহাৰানী।
* ১৮৪৬ - দ্বাৰকানাথ ঠাকুৰৰ লণ্ডনত মৃত্য়ু, উদ্য়োগপতি, ৰবীন্দ্ৰনাথ ঠাকুৰৰ ককাক আছিল।
* ১৮৭৩ - উইলিয়াম ৱাৰ্ড, অসমলৈ অহা এগৰাকী খৃষ্টান মিছনেৰী, 'অৰুনোদই' কাকতৰ সম্পাদক আৰু বাইবেলৰ অসমীয়া ভাঙনিৰ উদ্যোক্তাসকলৰ অন্যতম।
* ১৯২০ - বাল গঙ্গাধৰ তিলক, এগৰাকী ভাৰতীয়, শিক্ষক, সাংবাদিক, উকীল, সমাজ সংস্কাৰক তথা ভাৰতীয় স্বাধীনতা আন্দোলনৰে জড়িত সক্ৰিয় ব্যক্তি।
* ১৯৯৮ - উমেশ বৈশ্য, অসমীয়া শিল্পী,শিক্ষাবিদ, সাহিত্যিক।
* ১৯৯৯ - নীৰদ চন্দ্ৰ চৌধুৰী, বঙালী লেখক।

## দিৱস
* চীনৰ সামৰিক বাহিনী দিৱস। (Armed Forces Day)
* লেবাননৰ সামৰিক বাহিনী দিৱস। (Armed Forces Day)
* বিশ্ব স্বাস্থ্য সংস্থা(WHO) আৰু ৰাষ্ট্ৰসংঘৰ শিশুৰ নিধিৰ (UNICEF)ৰ বিশ্ব মাতৃদুগ্ধ পান সপ্তাহৰ প্ৰথম দিন। (১ আগষ্টৰ পৰা ৭ আগষ্টলৈ)
* বিশ্ব হাওঁফাওঁৰ কৰ্কট ৰোগ দিৱস (World Lung Cancer Day)

## বাহ্যিক সংযোগ

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন
২ আগষ্ট

আজিৰ দিনত ঘটা কেইটামান উল্লেখযোগ্য ঘটনা-
## উল্লেখযোগ্য ঘটনাৱলী
* ১৮৩১ - নেডাৰলেণ্ডৰ সেনাই দহ দিনৰ বাবে বেলজিয়াম দখল কৰে। 
* ১৮৫৮ - ব্ৰিটিছ চৰকাৰে গবৰ্ণমেণ্ট অফ ইণ্ডিয়া এক্ট প্ৰয়োগ কৰে। 
* ১৯৩৪ - হিটলাৰ জাৰ্মান সৈন্য় বাহিনীৰ মুখ্য় সেনাধিপতি হয়। 
* ১৯৬৬ - নাৰায়ণপুৰ মহাবিদ্যালয়ক মাধৱদেৱ মহাবিদ্যালয় নামেৰে নামকৰণ কৰা হৈছিল। 
* ১৯৮৭ - বিশ্বনাথন আনন্দই জুনিয়ৰ ডবা চেম্পিয়নত জয়লাভ কৰে। 
* ১৯৯০ - ইৰাকে কুয়েটৰ ওপৰত আক্ৰমণ কৰে। 
* ১৯৯৯ - অসমৰ গাইশাল ৰেল দুৰ্ঘটনাত ২৮৫জন লোক নিহত হৈছিল।

## জন্ম
* ১৮৬১ - আচাৰ্য প্ৰফুল্ল চন্দ্ৰ ৰায়, ভাৰতীয় ৰসায়নবিদ আৰু শিক্ষাবিদ। (মৃত্যু ১৯৪৪)
* ১৮৬৮ - গ্ৰীচৰ ৰজা কনষ্টেটাইন প্ৰথম জন্ম হৈছিল।
* ১৮৭৬ - পিঙ্গলি ভেংকয়া, ভাৰতৰ স্বাধীনতা সংগ্ৰামী আৰু আধুনিক ভাৰতীয় জাতীয় পতাকাৰ জন্মদাতা।
* ১৮৭৭ - বৰিশংকৰ শুক্লাৰ, ভাৰতীয় আইনজ্ঞ আৰু ৰাজনীতিবিদ। (মৃত্যু ১৯৬৫)
* ১৯২২ - উদ্যোগপতি গংগা প্ৰসাদ বিৰলাৰ জন্ম হৈছিল।
* ১৯৩৩ - যতীন গোস্বামী, অসমীয়া নৃত্যশিল্পী আৰু নৃত্য পৰিচালক।
* ১৯৫৯ - কীৰ্তি মেনন, দক্ষিণ আফ্ৰিকা জোহান্সবাৰ্গৰ এগৰাকী লেখিকা, কৰ্মী আৰু শিক্ষাবিদ।
* ১৯৬৫ - ৰবাৰ্ট বিলট, আমেৰিকান পৰিৱেশ অধিবক্তা।
* ১৯৭৯ - দেৱী শ্ৰী প্ৰসাদ, ভাৰতীয় সংগীত গীতিকাৰ, কণ্ঠশিল্পী আৰু পৰিচালক।
* ১৯৯০ - অমৃতা সুৰেশ, ভাৰতীয় কণ্ঠশিল্পী, কম্পজাৰ, গীতিকাৰ আৰু ৰেডিঅ' জ'কি।

## মৃত্যু
* ১৮৫৯ - আমেৰিকাৰ শিক্ষাবিদ হ'ৰেচ মেন (ইংঃ Horace Mann)।
* ১৯২২ - আলেকজেণ্ডাৰ গ্ৰাহাম বে'ল, স্কটিছ বিজ্ঞানী আৰু উদ্ভাবক।
* ১৯৮০ - ৰামকিঙ্কৰ বেইজ, ভাৰতীয় বঙালী ভাস্কৰ্যশিল্পী।
* ১৯৯৭ - উইলিয়াম এছ বাৰ’জ, আমেৰিকাৰ বিট আন্দোলনৰ চুটিগল্পকাৰ আৰু ঔপন্যাসিক।
* ২০১০ - ভাৰতীয় চিনেমা জগতৰ এগৰাকী চৰিত্ৰ অভিনেতা কমল কাপুৰৰ মৃত্যু হয়।

## দিৱস
* গণতন্ত্ৰ দিৱস (উত্তৰ মেচিডনিয়া)। 
* বিশ্ব স্বাস্থ্য সংস্থা(WHO) আৰু ৰাষ্ট্ৰসংঘৰ শিশুৰ নিধিৰ (UNICEF)ৰ বিশ্ব মাতৃদুগ্ধ পান সপ্তাহৰ দ্বিতীয় দিন। (১ আগষ্টৰ পৰা ৭ আগষ্টলৈ)

## বাহ্যিক সংযোগ

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন
৬ আগষ্ট

আজিৰ দিনত ঘটা কেইটামান উল্লেখযোগ্য ঘটনা-
## উল্লেখযোগ্য ঘটনাৱলী
* ১৮২৫ - বলিভিয়াই পেৰুৰ পৰা স্বাধীনতা লাভ কৰে। 
* ১৯০৬ - স্বাধীনতা সংগ্ৰামী চিত্ৰৰঞ্জন দাসে বন্দেমাতৰম বাতৰি কাকত প্ৰকাশ কৰে। 
* ১৯৪৫ - আমেৰিকাই জাপানৰ হিৰোচিমাত পৰমাণু বোমা নিক্ষেপ কৰিছিল। 
* ১৯৬২ - জামাইকাই ব্ৰিটিছৰ পৰা ৩০০ বছৰ শাসনৰ পিছত স্বাধীনতা লাভ কৰে। 

## জন্ম
* ১৮৫৯ - আলফ্ৰেড হেটনাৰ, জাৰ্মান ভূগোল বিজ্ঞানী। (জন্মঃ ৩১ আগষ্ট,১৯৪১)
* ১৮৮১ - বিখ্যাত জীৱ বিজ্ঞানী আৰু পেনিচিলিনৰ আৱিষ্কাৰক আলেকজেণ্ডাৰ ফ্লেমিং। 
* ১৯১৫ - ভাৰতৰ পঞ্চম লোকসভাৰ অধ্যক্ষ গুৰুদয়াল সিং ধিলনৰ জন্ম হৈছিল। 
* ১৯২১ - স্বাধীনতা সংগ্ৰামী আৰু মধ্যপ্ৰদেশ ভূতপূৰ্ব ৰাজ্যপাল কে এম চান্দীৰ জন্ম হয়। 
* ১৯৩৩ – এ. জি. কৃপাল সিং, ভাৰতীয় ক্ৰিকেটাৰ। (মৃত্যু ১৯৮৭)

## মৃত্যু
* ১৬৩৭ - ইংৰাজ কবি আৰু নাট্য়কাৰ বেন জনছন। 
* ১৯২৫ - ভাৰতীয় কংগ্ৰেছৰ নেতা সুৰেন্দ্ৰনাথ বেনাৰ্জীৰ মৃত্যু হয়। 
* ১৯৯৭ - ড° বীৰেন্দ্ৰ কুমাৰ ভট্টাচাৰ্য, প্ৰথমজন অসমীয়া জ্ঞানপীঠ বঁটা বিজয়ী, সাহিত্যিক -ঔপন্যাসিক। 
* ২০০৩ - ৰবীন বেনাৰ্জী, অসমৰ এগৰাকী বিশিষ্ট প্ৰকৃতিবিদ, চিত্ৰশিল্পী, ফটোগ্ৰাফাৰ তথা তথ্যচিত্ৰ নিৰ্মাতা। 
* ২০১৯ - বিজেপিৰ শীৰ্ষ নেতা, কেন্দ্ৰীয় মন্ত্ৰী আৰু দিল্লীৰ প্ৰথম মহিলা মুখ্যমন্ত্ৰী সুষমা স্বৰাজৰ মৃত্যু হয়।

## দিৱস
* হিৰোচিমা দিৱস। 
* বিশ্ব স্বাস্থ্য সংস্থা(WHO) আৰু ৰাষ্ট্ৰসংঘৰ শিশুৰ নিধিৰ (UNICEF)ৰ বিশ্ব মাতৃদুগ্ধ পান সপ্তাহৰ ষষ্ঠ দিন। (১ আগষ্টৰ পৰা ৭ আগষ্টলৈ)

## বাহ্যিক সংযোগ

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন
জয়নগৰ মজিলপুৰ

**জয়নগৰ মজিলপুৰ** ভাৰতৰ পশ্চিমবংগ ৰাজ্যৰ দক্ষিণ চব্বিশ পৰগনা জিলাত অৱস্থিত এখন চহৰ।

## তথ্য সংগ্ৰহ

শ্ৰেণী:পশ্চিমবংগ
১৯৬২ৰ অসম বিধানসভা নিৰ্বাচন

**অসম বিধানসভা নিৰ্বাচন, ১৯৬২** স্বাধীনোত্তৰ অসমৰ তৃতীয় বিধানসভা নিৰ্বাচন। এই নি্ৰ্বাচনৰ আগেআগে অসমকে ধৰি ভাৰতৰ সকলোবোৰ ৰাজ্যৰে লোকসভা আৰু বিধানসভাৰ আসনবোৰ পুনৰ্গঠন কৰা হৈছিল। ২য় বিধানসভা নিৰ্বাচনত অসমৰ বিধানসভাৰ আসন আছিল ৯৪খন আৰু ইয়াৰে ১৪খন আছিল দুজনীয়া আসন। বিধানসভাৰ মুঠ সদস্য সংখ্যা আছিল ১০৮জন। ১৯৬২ত দুজনীয়া আসনৰ ব্যৱস্থাটো নাইকীয়া কৰা হৈছিল। পুনৰ্গঠনৰ পিছত অসমৰ বিধানসভা আসন হৈছিলগৈ ১০৫খন আৰু এই আটাইকেইখনে আছিল এজনীয়া আসন। ‘’নগাপাহাৰ টুৱেনচাং অঞ্চল আইন ১৯৫৭’’ অনুসৰি তিনিখন জনজাতীয় আসন মোককচাং, নগাপাহাৰ মধ্য আৰু কহিমা হ্ৰাস পাইছিল। ১৯৬৩ৰ ১ ডিচেম্বৰৰ পৰা নগাপাহাৰ সুকীয়া ৰাজ্য ৰূপে পৰিগণিত হৈছিল। এই নিৰ্বাচনত ৫টা ৰাষ্ট্ৰীয় দল, ১টা ৰাজ্যিক দল আৰু ২টা পঞ্জীভূক্ত-অস্বীকৃতিপ্ৰাপ্ত দলে অংশগ্ৰহণ কৰিছিল।

## অংশগ্ৰহণ কৰা ৰাজনৈতিক দল

## বিজয়ী প্ৰাৰ্থীসকল

## তথ্য উৎস

শ্ৰেণী:অসমৰ বিধানসভা নিৰ্বাচন
নিউজ ১৮ অসম নৰ্থ ইষ্ট

**নিউজ ১৮ অসম নৰ্থ ইষ্ট** () অসমৰ এক ২৪ ঘণ্টীয়া ছেটেলাইট বাতৰি চেনেল। ২০১৬ চনৰ ২৪ জুন তাৰিখে এই চেনেলৰ উদ্বোধন হয়। এই চেনেলটোৰ গৰাকী নেটৱৰ্ক১৮ গোষ্ঠী। ইয়াত মূলতঃ অসমীয়া ভাষাত অসম তথা উত্তৰ-পূৰ্বাঞ্চলৰ খবৰৰ উপৰিও দেশ আৰু বিশ্বৰ বিভিন্ন প্ৰান্তৰ খবৰো পৰিৱেশন কৰা হয়।

## উল্লেখযোগ্য অনুষ্ঠান
*দ্ৰুত সংবাদ 
*দিনটোৰ শিৰোনাম 
*গাঁও চহৰ জিলাৰ খবৰ 
*অপৰাধনামা
*দ্য প্ৰাইম শ্ব'
*প্ৰাইম ডিবেট

## তথ্য সংগ্ৰহ

## বাহ্যিক সংযোগ
* 
* নিউজ ১৮ অসম নৰ্থ ইষ্টৰ পৃষ্ঠা ফেচবুকত

শ্ৰেণী: টেলিভিছন চেনেল
শ্ৰেণী:অসমৰ প্ৰচাৰ মাধ্যম
২১ আগষ্ট

আজিৰ দিনত ঘটা কেইটামান উল্লেখযোগ্য ঘটনা-

## ঘটনাৱলী
* ১৯১১ - লিঅ'নাৰ্ড' দা ভিন্সিৰ বিখ্য়াত চিত্ৰ *"[[মনালিছা]]"* ভিন্সেঞ্জ' পেৰুগিয়া নামৰ মিউজিয়ামৰ কৰ্মচাৰী এজনে চুৰ কৰে। 
* ১৯৬৫ - ৰোমানিয়াৰ সংবিধান গ্ৰহণ কৰা হয়। 
* ১৯৭২ - বন্য জীৱন (সুৰক্ষা) আইন, ১৯৭২ বা বন্যপ্ৰাণী (সুৰক্ষা) আইন, ১৯৭২খন লোকসভাত অনুমোদন হয়। সেইখন সেইবছৰৰে ৯ ছেপ্তেম্বৰৰ পৰা কাৰ্যকৰী কৰা হয়। 
* ১৯৮৮ - নেপাল আৰু ভাৰতৰ সীমান্তত ৬.৯ প্ৰাবল্য়ৰ ভূমিকম্প সৃষ্টি হয় আৰু ১৪৫০জন লোকৰ মৃত্য়ু হয়। 
* ১৯৯৭ - পূব চীনত হোৱা *টাইফূন ৱিনি* (Typhoon Winnie) নামৰ ঘূৰ্ণিবতাহত ১৪০ লোক নিহত আৰু তিনি হাজাৰ লোক আহত হয়। 

## জন্ম
* ১৭৬৫ - ৱিলিয়াম - চতুৰ্থ, ইংলেণ্ডৰ ৰজা।
* ১৭৮৯ - আগাষ্টিন লুই ক'চি, ফ্ৰান্সৰ গণিতজ্ঞ। (মৃঃ ২৩ মে', ১৮৫৭)
* ১৯৩০ - ৰাজকুমাৰী মাৰ্গেৰেট, ইংলেণ্ডৰ ৰাজকুমাৰী। 
* ১৯৫৫ - ৰামকুইৱাংবে জেমে নিউমে, পদ্মশ্ৰী বঁটা প্ৰাপ্ত অসমীয়া সমাজকৰ্মী।
* ১৯৭৩ - চাৰ্গেই ব্ৰিন, কম্পিউটাৰ বিজ্ঞানী, লেৰী পে'জৰ সৈতে গুগলৰ সহ প্ৰতিষ্ঠাপক। 
* ১৯৭৮ - ভূমিকা চাওলা, ভাৰতীয় অভিনেত্ৰী। 
* ১৯৭৯ - পেমা খাণ্ডু, অৰুণাচল প্ৰদেশৰ মুখ্যমন্ত্ৰী। 
* ১৯৮৬ - ওছেইন ব'ল্ট, বিশ্ব বিখ্যাত দৌৰবিদ। 
* ১৯৮৮ - ৰবাৰ্ট লিৱানড'স্কী, পোলেণ্ডৰ ফুটবল খেলুৱৈ।

## মৃত্যু
* ১৫৬০ - এলিজাবেথ বাথ'ৰী, ইতিহাসৰ কুখ্যাত মহিলা ধাৰাবাহিক হত্যাকাৰী।
* ১৯৩১ - পণ্ডিত বিষ্ণু দিগম্বৰ পুলষ্কৰ, ভাৰতীয় সঙ্গীতজ্ঞ। 
* ১৯৩৮ - গণেশ গগৈ (ইংৰাজী: Ganesh Gogoi), *পাপৰি কবি* হিচাপে খ্যাত অসমীয়া সাহিত্য জগতৰ অন্যতম ৰোমাণ্টিক কবি, সুৰকাৰ, নাট্যকাৰ, অভিনেতা আৰু ফুটবল খেলুৱৈ। 
* ১৯৪০ - লিয়ন ট্ৰটস্কি, মাৰ্ক্সবাদী বিপ্লৱী, ৰেড আৰ্মীৰ প্ৰতিষ্ঠাপক।
* ১৯৭৮ - বিনু মানকড়, ভাৰতৰ প্ৰাক্তন ক্ৰিকেট খেলুৱৈ।
* ১৯৯৫ - সুব্ৰহ্মণ্যন চন্দ্ৰশেখৰৰ, নোবেল বঁটা বিজয়ী ভাৰতীয়-আমেৰিকান জ্যোতিৰ্বিজ্ঞানী আৰু গণিতবিদ।
* ২০০৬ - ওস্তাদ বিছমিল্লা খাঁ, ভাৰতত প্ৰখ্যাত চেহনাই বাদক৷

## দিৱস
* বিশ্ব জ্যেষ্ঠ নাগৰিক দিৱস।
* সন্ত্ৰাসবাদৰ চিকাৰ হোৱা সকলৰ আন্তঃৰাষ্ট্ৰীয় স্মৃতি আৰু শ্ৰদ্ধাঞ্জলি দিৱস।

## অন্যান্য

## বাহ্যিক সংযোগ

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

## তথ্য়সূত্ৰ
আকিকা

ইছলামৰ পৰিভাষাত সন্তান জন্ম গ্ৰহণ কৰাৰ পিছত আল্লাহৰ শ্বুকৰিয়া ও আনন্দৰ বহিৰ্প্ৰকাশ হিচাবে আল্লাহৰ সন্তুষ্টি অৰ্জনৰ কাৰণে যি পশু জবেহ কৰা হয়, তাকে আকীকা বোলা হয়।

## আকীকাৰ হুকুম

অধিকাংশ আলিমৰ মতে সন্তানৰ আকীকা কৰা ছুন্নাতে মুৱাক্কাদাহ। হাদিছ গ্ৰন্থত আছে ৰাছূলুল্লাহ চাল্লাল্লাহু আলাইহি ৱাছাল্লামে কৈছে-

“যি ব্যক্তিয়ে নিজ সন্তানৰ আকীকা কৰিব বিচাৰে, তেওঁ যেন তাক পালন কৰে”।

অন্য হাদিছত আছে, ৰাছূলুল্লাহ চাল্লাল্লাহু আলাইহি ৱাছাল্লামে আকৌ কৈছে-

প্ৰতিটো সন্তানেই আকীকাৰ বিনিময়ত আটক হৈ থাকে”।

## আকীকা কৰাৰ সময়

হাদিছ অনুযায়ী আকীকাৰ কাৰণে উত্তম সময় হ'ল সন্তান ভূমিষ্ঠ হোৱাৰ সপ্তম দিবস। সপ্তম দিনা আকীকা কৰাৰ লগতে সন্তানৰ সুন্দৰ নাম ৰখা, মূৰৰ চুলি কমোৱা আৰু চুলিৰ সমপৰিমাণ ওজনৰ ৰূপ ছাদকাহ কৰাও মুস্তাহাব।

বিনা কাৰণত আকীকা দিয়াত বিলম্ব কৰা ছুন্নাতৰ বিৰোধিতা কৰাৰ অন্তৰ্ভুক্ত। দৰিদ্ৰতা বা অন্য কোনো কাৰণত যদি ৭ দিনত আকীকা কৰিবলৈ সক্ষম নহয়, তেনেহ'লে যেতিয়াই অভাৱ দূৰ হ'ব, তেতিয়াই আকীকা কৰা জায়েজ আছে।

## কেনে ধৰণৰ পশুৰ দ্বাৰা আকীকা কৰিব লাগে? সংখ্যা কিমান?

আকীকাৰ ক্ষেত্ৰত ছুন্নাত হ'ল, পুত্ৰ সন্তান হ'লে দু‘টি দুম্বা বা ছাগলী আৰু ছোৱালী সন্তান হ'লে এটি দুম্বা বা ছাগলীৰ দ্বাৰা আকীকা কৰা। কিয়নো মুহাম্মাদ ৰাছূলুল্লাহ চাল্লাল্লাহু আলাইহি ৱাছাল্লামে কৈছে-

“পুত্ৰ সন্তানৰ পক্ষৰ পৰা দু‘টি সমবয়সৰ ছাগলী আৰু ছোৱালী সন্তানৰ পক্ষৰ পৰা এটি ছাগলীৰ দ্বাৰা আকীকা দিব লাগিব।
আৰ্থিক অসচ্ছলতাৰ কাৰণে যদি পুত্ৰ সন্তানৰ পক্ষৰ পৰা দু‘টি ছাগলীৰ দ্বাৰা আকীকা দিব নোৱাৰে, তেন্তে এটি ছাগলীৰে আকীকা দিলেও হ’ব।

## আকীকাৰ মাংস কোনে খাব পাৰে?

আকীকাৰ মাংস কুৰবাণীৰ মাংসৰ দৰেই। তাক নিজে খাব, আত্মীয় স্বজনক খুৱাব আৰু গৰীব-মিছকীনক ছাদাকা কৰিব। আকীকাৰ মাংসও কুৰবাণীৰ দৰে তিনি ভাগ কৰা জৰুৰী নহয়। আকীকাৰ মাংস যদি আটাইখিনি ৰান্ধে আৰু আত্মীয়-স্বজন ও বন্ধু-বান্ধৱ আৰু অন্যান্য মুছলিমসকলক দাওৱাত দি খুওৱা হয, তথাপিও জায়েজ আছে।

## গৰুৰ দ্বাৰা আকীকা কৰা

কোনো হাদীছতেই গৰুৰ দ্বাৰা আকীকা কৰাৰ কথা উল্লেখ হোৱা নাই। অথচ ৰাছূলুল্লাহ চাল্লাল্লাহু আলাইহিৰ যুগত সকলো ধৰণৰ পশোৱেই বিদ্যমান আছিল। গতিকে উত্তম হৈছে ছাগলী বা দুম্বাৰ দ্বাৰা আকীকা কৰা।

## কোৰবাণীৰ সৈতে ভাগে আকীকা দিয়া

আমাৰ দেশত সাতভাগত গৰুৰ দ্বাৰা কুৰবাণী কৰাৰ ক্ষেত্ৰত আকীকাৰ অংশীদাৰ হোৱাৰ নিয়ম ব্যাপকভাৱে প্ৰচলিত আছে। এইটো হাদীছ সন্মত নহয়। আকীকা যিহেতু এটি ইবাদত, সেয়ে হাদীছত যেনেকৈ বৰ্ণিত হৈছে তেনেদৰেই পালন কৰা উচিত।

আল্লাহু আলম।

## তথ্য সংগ্ৰহ

শ্ৰেণী:ইছলাম ধৰ্ম
শ্ৰেণী:ইছলামী সংস্কৃতি
যীশু

**যীশু** (প্ৰায় ৪ খ্ৰীষ্টপূৰ্ব – খ্ৰীষ্টাব্দ ৩০ / ৩৩), যাক নাজাৰথৰ যীশু বা যীশু খ্ৰীষ্ট বুলিও কোৱা হয়, এজন প্ৰথম শতাব্দীৰ ইহুদী প্ৰচাৰক (ধৰ্মীয় মতবাদ) আৰু ধৰ্মীয় নেতা আছিল। তেওঁ হৈছে বিশ্বৰ সৰ্ববৃহৎ ধৰ্ম; খ্ৰীষ্টান ধৰ্মৰ কেন্দ্ৰীয় ব্যক্তি। বেছিভাগ খ্ৰীষ্টান ধৰ্মীয় লোকে বিশ্বাস কৰে যে তেওঁ ঈশ্বৰৰ অৱতাৰ পুত্ৰ আৰু প্ৰতীক্ষিত মচীহ (খ্ৰীষ্ট); যাৰ বিষয়ে হিব্ৰু (ইহুদী) বাইবেলত  ভৱিষ্যতবাণী কৰা আছে।

উল্লেখনীয় যে, প্ৰায় সকলো আধুনিক পণ্ডিতে সন্মত হয় যে যীশু ঐতিহাসিকভাৱে বিদ্যমান আছিল। ঐতিহাসিক যীশুৰ অন্বেষণে গছপেল (Gospel) ৰ ঐতিহাসিক নিৰ্ভৰযোগ্যতাৰ ওপৰত আৰু নিউ টেষ্টামেণ্ট ( New Testament) ত যীশুক কিমান নিবিড়ভাৱে চিত্ৰিত কৰিছে সেই বিষয়ে কিছু অনিশ্চয়তা সৃষ্টি কৰিছে, যিহেতু যীচুৰ জীৱনৰ একমাত্ৰ অভিলেখ বোৰ গছপেল (Gospel)-ত অন্তৰ্ভুক্ত আছে। যীশু এজন গালিলান ইহুদী আছিল, যাক জন দ্য বেপ্টিষ্টে বেপ্টিজ্কৰন কৰিছিল আৰু তেওঁ নিজৰ পৰিচৰ্য্যা আৰম্ভ কৰিছিল। প্ৰথমতে মৌখিকভৱে তেওঁৰ শিক্ষাসমূহ সংৰক্ষণ কৰা হৈছিল আৰু তেওঁক প্ৰায়ে "ৰাব্বি" বুলি কোৱা হৈছিল।

## তথ্য সংগ্ৰহ

শ্ৰেণী:খ্ৰীষ্টান ধৰ্ম
ঈছা

**ঈছা ইবনে মাৰিয়াম** (), যিজননক বাইবেলৰ নতুন নিয়মত **[[যীশু]]** নামেৰে পৰিচিত) ইছলাম ধৰ্মত তেখেত এজন নবী আৰু ৰাছুল; লগতে মছিহ হিচাপে স্বীকৃত।

খ্ৰীষ্টান ধৰ্মৰ নিচিনাকৈ ইছলাম ধৰ্মতো তেখেত সম্মানিত এজন নবী আৰু ৰাছুল; কিন্তু ইছলাম ধৰ্মত তেখেতৰ ক্ৰুশবিদ্ধ হোৱাৰ ঘটনাক স্বীকাৰ কৰা নহয়। কোৱা হয় যে, ক্ৰুশবিদ্ধ কৰাৰ আগতেই আল্লাহে তেখেতক ওপৰলৈ উঠাই লয়। ইছলাম ধৰ্মত কোৱা হয়, ঈছা বৰ্তমানে জীৱিত অৱস্থাত জান্নাতত অৱস্থান কৰি আছে। কিয়ামতৰ পূৰ্বে দাজ্জালৰ আবিৰ্ভাৱৰ পাছত ঈছা নবী মুহাম্মাদ (ছাঃ)ৰ এজন উম্মত বা অনুসাৰী হিচাপে পুনৰ পৃথিৱীত অবতৰণ কৰিব আৰু দাজ্জালক হত্যা কৰিব। ইয়াৰ পাছত গোটেই পৃথিৱীৰ শাসনভাৰ গ্ৰহণ কৰিব আৰু পৃথিৱীত শান্তি, সুশাসন প্ৰতিষ্ঠা কৰিব। সৰ্বশেষত তেখেতে এজন ৰজা হিচাপে মৃত্যু বৰণ কৰিব আৰু মুহাম্মাদ (ছাঃ)ৰ কবৰৰ ওচৰত তেখেতক সমাহিত কৰা হ'ব; যি কাৰণত মদীনাত নবী মুহাম্মাদ (ছাঃ)ৰ কবৰৰ ওচৰত তেখেতক কবৰ দিয়াৰ বাবে ঠাই প্ৰস্তুত কৰি ৰখা হৈছে। ইছলামৰ মতে, তেখেত হ'ল মছিহ; মানে আল্লাহএ তেখেতক মনোনীত কৰিছে যে শেষ কালত তেখেতে দুনিয়াৰ চক্ৰবতি হ'ব আৰু পৃথিৱীত তেখেতে সৰ্ব শান্তি আনিব আৰু সকলো ধৰ্ম একলগ কৰি ইছলামৰ ছাঁ'ৰ তলত আনিব ।

## তথ্যসূত্ৰ

শ্ৰেণী:ইছলাম ধৰ্ম
শ্ৰেণী:ইছলামৰ পয়গম্বৰ
শ্ৰেণী:ইছলামৰ নবী
৩১ আগষ্ট

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৭৫১ - ৰবাৰ্ট ক্লাইৱে চন্দ চাহেবৰ পৰা আৰ্কট দখল কৰে। 
* ১৯২০ - আমেৰিকাৰ মিছিগান ৰাজ্য়ৰ চহৰ ডেট্ৰয়েটত বিশ্বত প্ৰথম ৰেডিঅত (*ষ্টেছন এইট এম কে* বা station 8MK) বাতৰি পৰিবেশন কৰা হৈছিল। 
* ১৯৫৬ - ভাৰতৰ তৎকালীন ৰাষ্ট্ৰপতি ৰাজেন্দ্ৰ প্ৰসাদে ৰাজ্য পুনৰ গঠনৰ বিধেয়কত অনুমোদন জনায়। 
* ১৯৫৭ - মালয়েছিয়াই যুক্তৰাজ্যৰ পৰা স্বাধীনতা লাভ কৰে। (কেৱল সংযুক্ত মালয়)
* ১৯৬২ - কেৰিবিয়ান দেশ ত্ৰিনিদাদ আৰু টোবেগ'ৱে ব্ৰিটেইনৰ পৰা স্বাধীনতা লাভ কৰে। 
* ১৯৯৫ - কাৰ বোমা বিস্ফোৰণত পঞ্জাবৰ মুখ্যমন্ত্ৰী বেয়ান্ত সিং নিহত হৈছিল। 
* ১৯৯৭ - ব্ৰিটেইন ৰাজকুমাৰী ডায়েনা পেৰিছত হোৱা এক মটৰ দুৰ্ঘটনা মৃত্যু হয়।
* ২০২২- ইংলেণ্ডৰ বাৰ্মিংহামত অনুষ্ঠিত কমনৱেলথ গেমছ-২০২২ত জেৰেমি লালৰিন্নুংগাই ৬৭ কিলোগ্ৰাম শাখাৰ আৰু অচিন্ত শ্বেউলিয়ে ৭৩ কিলোগ্ৰাম শাখাৰ ভাৰোত্তলনত সোণৰ পদক লাভ কৰে। 

## জন্ম
* ০০১২ - কেলিগোলা, তৃতীয় ৰোমান সম্ৰাট। 
* ১৫৬৯ - চুলতান চেলীম মিৰ্জা (জাহাঙ্গীৰ), আকবৰৰ ডাঙৰ পুত্ৰ। 
* ১৮২১ - হাৰমেন ভন হেল্মহটল্টজ, জাৰ্মান পদাৰ্থ বিজ্ঞানী। 
* ১৮৭০ - মাৰিয়া মণ্টেছৰী, ইটালীৰ শিক্ষাবিদ, মণ্টেশ্বৰী শিক্ষাৰ বাবে জনাজাত। (মৃঃ ৬ মে' ১৯৫২)
* ১৮৭৪- এডৱাৰ্ড লী থৰ্নডাইক (ইংঃ Edward Lee Thorndike), শিক্ষা-মনোবিজ্ঞানী, সংযোগবাদ তত্ত্বৰ (ইংঃ Connectionism) বাবে বিখ্য়াত। (মৃঃ ৯ আগষ্ট, ১৯৪৯)
* ১৯০৭ - ৰমন মেগছেছে, ফিলিপাইনৰ ৰাষ্ট্ৰপতি, তেখেতৰ সোঁৱৰণত প্ৰতি বছৰে আন্তৰ্জাতিক ৰমন মেগছেছে বঁটা আগবঢ়োৱা হয়। এই বঁটা আন্তৰ্জাতিক বুজা-পৰা, সাংবাদিকতা, সাহিত্য আৰু সৃষ্টিশীল কৰ্মৰাজি, সমাজ সেৱা, উজ্জীৱিত নেতৃত্ব, চৰকাৰী সেৱা আৰু ৰাজহুৱা নেতৃত্বৰ বিষয়ত বিশিষ্ট সেৱা আগবঢ়োৱা ব্যক্তিক প্ৰদান কৰা হয়। 
* ১৯১২ - হেৰম্বকান্ত বৰপূজাৰী, অসমীয়া ইতিহাসবিদ। 
* ১৯১৯ - অমৃতা প্ৰীতম, হিন্দী আৰু পঞ্জাবী লেখিকা। 
* ১৯৪৯ - ৰিছাৰ্ড জিয়েৰ, হলীউডৰ অভিনেতা। 
* ১৯৫৬ - ছাই ইং-ৱেন, টাইৱানৰ ( চৰকাৰীভাবে চীন প্ৰজাতন্ত্ৰ) সপ্তম ৰাষ্ট্ৰপতি। 
* ১৯৬৩ - ঋতুপৰ্ণ ঘোষ, বঙালী কথাছবি পৰিচালক। (মৃঃ ৩০ মে', ২০১৩)
* ১৯৬৯ - জাভাগল শ্ৰীনাথ, প্ৰাক্তন ক্ৰিকেট খেলুৱৈ। 
* ১৯৭১ - ক্ৰিছ টাকাৰ, হলীউডৰ জনপ্ৰিয় কৌতুক অভিনেতা। 
* ১৯৭৭ - জেফ হাৰ্ডী, ডব্লিউ ডব্লিউ ইৰ মল্ল যুঁজাৰু। 
* ১৯৭৮ - বৰ্ণালী কলিতা, গায়িকা। 
* ১৯৭৯ - মিকি জেমছ্, ডব্লিউ ডব্লিউ ইৰ মহিলা মল্ল যুঁজাৰু।
* ১৯৮৩ - ইৰা সিংঘল, ভাৰতীয় প্ৰশাসনিক সেৱাৰ বিষয়া।
* ১৯৮৫ - মহম্মদ বিন ছলমান, চৌদি আৰৱৰ যুৱৰাজ।

## মৃত্যু
* ১৪২২ - হেনৰী পঞ্চম, ইংলেণ্ডৰ ৰজা। 
* ১৯৪১ - আলফ্ৰেড হেটনাৰ, জাৰ্মান ভূগোল বিজ্ঞানী। (জন্মঃ ৬ আগষ্ট, ১৮৫৯)
* ১৯৬৯ - ৰকী মাৰ্ছিয়ান', আমেৰিকাৰ বক্সিং খেলুৱৈ, অপৰাজেয় হেভিৱেইট বক্সিং চেম্পিয়ন আছিল (১৯৫২-৫৬)। (জন্মঃ ১ ছেপ্টেম্বৰ, ১৯২৩)
* ১৯৯৫ - বেয়ান্ত সিং, পঞ্জাবৰ প্ৰাক্তন মুখ্যমন্ত্ৰী। 
* ১৯৯৭ - ৰাজকুমাৰী ডায়েনা, ইংলেণ্ডৰ ৰাজকুমাৰী। (জঃ ১ জুলাই, ১৯৬১)
* ২০২০ - প্ৰণব কুমাৰ মুখাৰ্জী বা প্ৰণব মুখাৰ্জী (ইংৰাজী: Pranab Kumar Mukherjee) ভাৰত ৰত্ন আৰু ভাৰতৰ ত্ৰয়োদশ ৰাষ্ট্ৰপতি। (মৃঃ ১১ ডিচেম্বৰ ১৯৩৫)

## দিৱস
* স্বাধীনতা দিৱস (ত্ৰিনিদাদ আৰু টোবেগ')।
* স্বাধীনতা দিৱস (মালয়েছিয়া)।
* স্বাধীনতা দিৱস (কাজাখাস্তান)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

## তথ্যসূত্ৰ
বম্বে ষ্টক বিনিময় কেন্দ্ৰ

**বম্বে ষ্টক বিনিময় কেন্দ্ৰ**  বা **বম্বে ষ্টক এক্সেঞ্জ** () ভাৰতৰ এক ষ্টক বিনিময় কেন্দ্ৰ। ১৮৭৫ চনত মুম্বাইৰ দালাল ষ্ট্ৰীটত ইয়াক স্থাপিত কৰা হৈছিল এই বিনিময় কেন্দ্ৰ এছিয়াৰ প্ৰথম আৰু পৃথিৱীৰ দ্ৰুততম এক্সেঞ্জ (৬ মাইক্ৰ' ছেকেণ্ড দ্ৰুতিৰ সৈতে) বুলি পৰিগণিত। গুজৰাটৰ আহমেদাবাদত অৱস্থিত ভাৰতৰ প্ৰথম আন্তঃৰাষ্ট্ৰীয় এক্সেঞ্জ India International Exchange বম্বে ষ্টক বিনিময় কেন্দ্ৰৰ পূৰ্ণ সহযোগী সংস্থান। বম্বে ষ্টক এক্সেঞ্জত বিনিয়োগকাৰীসকলক ইকুইটি (equity), মুদ্ৰা (currency), পণ্যদ্ৰব্য (commodity), মিউচুৱেল ফাণ্ড (mutual fund) আদিত বিনিয়োগৰ সুবিধা উপলব্ধ কৰিব পাৰে।

## তথ্য সংগ্ৰহ

শ্ৰেণী:ভাৰতৰ অৰ্থনীতি
জানাজাৰ নামাজ

শ্ৰেণী:ইছলাম ধৰ্ম
শ্ৰেণী:নামাজ
**জানাজা** এটা বিশেষ প্ৰাৰ্থনা, যিটো কোনো মৃত মুছলিমক কবৰ দিয়াৰ পূৰ্বে অনুষ্ঠিত হয়। সচাৰচৰ এইটো *জানাজাৰ নামাজ* নামেৰে অভিহিত হয়। মুছলিম অৰ্থাৎ ইছলাম ধৰ্মাৱলম্বীসকলৰ বাবে এটা ফৰজে কেফায়া বা সমাজৰ বাবে আৱশ্যকীয় দায়িত্ব। কোনো মুছলিমৰ মৃত্যু হ'লে মুছলিম সমাজৰ ফালৰ পৰা জানাজাৰ নামাজ পাঠ কৰা হয়।

জানাজাৰ নামাজ এজন ইমামৰ নেতৃত্বত জামায়াতৰ সৈতে বা দলবদ্ধভাৱে অনুষ্ঠিত হয়। অংশগ্ৰহণকাৰী সকলে শাৰী পাতি থিয় হৈ এই নামাজ আদায় কৰে। এইটো ৪ তাকবিৰৰ নামাজ হোৱা দেখা যায়। গোটেই নামাজ থিয় হৈয়েই আদায় কৰা হয় আৰু ছালাম ফিৰোৱাৰ মাধ্যমেৰে এই নামাজ শেষ হয়। সাধাৰণতে জানাজাৰ নামাজৰ শেষত মুনাজাত বা দুআ কৰাৰ প্ৰয়োজন নাই, কাৰণ নামাজটোৰ মাধ্যমেৰেই মৃতকৰ বাবে দুআ কৰি দিয়া হয় বুলি আলিম সকলৰ মত। জানাজাৰ শেষত মৃতব্যক্তিক অবিলম্বে গোছল কৰাই কাফন কৰা হয় আৰু শেষত গোৰস্থান (কবৰস্থান)লৈ লৈ গৈ মাটিত দাফন কৰা হয়।

## মৃত ব্যক্তিৰ গোছল
মৃতক গোছল কৰোৱা ফৰজে কেফায়াহ। যিসকলে মৃত ব্যক্তিক ইছলামিক পদ্ধতিৰ দ্বাৰা গোছল দিব জানে, সিহঁতেই মৃতসকলক গোছলৰ দায়িত্ব ল'ব লাগে। মৃত ব্যক্তিক এনেকুৱা এটা বন্ধ ঠাইলৈ লৈ যোৱা হয় য'ত কোনেও তেখেতক চাব নোৱাৰে। যিসকলে তেখেতক গোছল কৰোৱাৰ কামত প্ৰত্যক্ষভাবে অংশগ্ৰহণ কৰিব আৰু যিসকলে পৰোক্ষভাৱে সহায় সহযোগিতা কৰিব, সিহঁতৰ বাহিৰে কোনেও মৃত ব্যক্তিৰ ওচৰত যাব নোৱাৰে। লক্ষ্য ৰখা হয় যিয়ে গোছল কৰাব তেখেত সহ অন্য কোনেও যাতে মৃত ব্যক্তিৰ গোপনাংগ দেখা নাপায়, তাৰবাবে মৃত ব্যক্তিৰ গোপনাংগৰ ওপৰত এটি কাপোৰ ৰাখি দি দেহৰ কাপোৰবোৰ খুলি পেলোৱা হয়। তাৰ পাছত তেখেতক পৰিষ্কাৰ-পৰিচ্ছন্ন কৰা হয়। নামাজৰ অজুৰ নিচিনাকৈয়েই তেখেতক অজু কৰোৱা হয়। আলিমসকলে কয় যে, মৃত ব্যক্তিৰ নাক-মুখত পানী প্ৰৱেশ নকৰাব; বৰঞ্চ এটি কাপোৰ তিতাই লৈ মৃত ব্যক্তিৰ দাঁতসমূহ আৰু নাকৰ ভিতৰত ঘঁহি পৰিষ্কাৰ কৰি দিব। ইয়াৰ পাছত মৃতকৰ মূৰ ধুৱাই দিয়া হয়। এনেদৰে মৃত ব্যক্তিৰ সমস্ত শৰীৰ পানীৰে ধুই দিয়া হয়। শৰীৰ ধুৱাৰ সময়ত মৃত ব্যক্তিৰ সোঁফালৰ অঙ্গৰ পৰা আৰম্ভ কৰা হয়। পানীত বগৰী গছৰ পাত দিয়া উচিত বুলি ভবা হয়, কিয়নো 
ই পৰিষ্কালকৰণত সাহায্য কৰে। এই পাতৰ পানীয়েইদি(ফেনা) মৃতকৰ মূৰ, দাড়ি ধুই দিয়া হয়। কিন্তু শেষ বাৰৰ বাবে ধুৱাৰ সময়ত পানীত অলপ কৰ্পূৰ মিহলোৱা হয়। কিয়নো ৰাছুল মুহাম্মাদ চাল্লাল্লাহু আলাইহি ওয়াছাল্লাম য়ে ছোৱালীৰ গোছল দিয়া মহিলাসকলক কৈছিল, ‘শেষবাৰ ধুৱাৰ সময়ত পানীত অলপ কৰ্পূৰ মিহলাবা’। গোছলৰ শেষত মৃতকৰ শৰীৰৰ পানী মুছি দি তেখেতক কাফনৰ কাপোৰ পিন্ধোৱাব লাগে।  

## কাফন
কোনো মৃত মুছলিম ব্যক্তিক মাটিত দাফন কৰাৰ পূৰ্বতে যি কাপোৰ পিন্ধোৱা হয় তাকেই কাফন নামেৰে অভিহিত। কাফন কৰাৰ পাছতহে জানাজা পঢ়া হয়।

## জানাজাৰ পদ্ধতি

## গায়েবী জানাজা

## তথ্য সূত্ৰ
মছজিদ

**মছজিদ** ( উচ্চাৰণ:ˈmæsdʒɪd) মুছলিমসকলৰ দলবদ্ধভাবে নামাজ পঢ়াৰ বাবে নিৰ্মিত স্থাপনা। শব্দটোৰ উৎপত্তি আৰবী "السجود"ৰ পৰা, যাৰ আভিধানিক অৰ্থ *শ্ৰদ্ধাৰে শিৰ নত কৰা* অৰ্থাৎ *ছিজদাহ কৰা*।

সাধাৰণতে, যিবোৰ ইমাৰত বা স্থাপনাত মুছলিমসকলে একত্ৰীত হৈ প্ৰতিদিনে পাঁচ ওয়াক্ত নামাজ ( *ছালাত*) আদায় কৰে, তাকেই মছজিদ বোলে। আকৌ যিবোৰ ডাঙৰ আকাৰৰ মছজিদসমূহ নিয়মিত নামাজৰ লগতে শুক্ৰবাৰৰ জুম'আ ৰ নামাজ আদায় কৰা হয় আৰু অন্যান্য ইছলামিক কাৰ্যাবলী (যেনেকৈঃ কোৰআন শিক্ষা দিয়া) সম্পাদিত হয়, সেইসমূহ মছজিদক *জামে মছজিদ* (مسجد جامع) নামেৰে অভিহিত কৰা হৈছে। ইমামে নামাজৰ ইমামতি কৰে বা নেতৃত্ব দিয়ে।

মছজিদ মুছলিমসকলৰ বিভিন্ন ধৰ্মীয় কাৰ্যাবলীৰ প্ৰাণকেদ্ৰ। ইয়াত প্ৰাৰ্থনা কৰাৰ উপৰিও শিক্ষা প্ৰদান, তথ্য বিতৰণ আৰু বিৰোধ নিষ্পত্তি কৰা হয়।

বৰ্তমানে বিভিন্ন আকৃতিৰ মছজিদ দেখা পোৱা যায়। কিছুমান সুবিশাল গম্বুজ, ওখ মিনাৰ আৰু বৃহৎ আকৃতি বিশিষ্ট দেখা যায়। মছজিদৰ উৎপত্তি আৰব উপদ্বীপ যদিও বৰ্তমানে পৃথিৱীৰ সকলো দেশতেই বিয়পি পৰিছে।

## অসমৰ আটাইতকৈ পুৰণি মছজিদ

**পানবাৰী মছজিদ** ঐতিহাসিক পানবাৰী মছজিদ ধুবুৰীৰ পৰা ২৫ কিঃমিঃ পূবত পানবাৰী আৰু ৰঙামাটিৰ ওচৰত, ১৩ নং ৰাষ্ট্ৰীয় ঘাইপথৰ দাঁতিত অৱস্থিত। এইটো মছজিদক অসমৰ আটাইতকৈ পুৰণি মছজিদ বুলি ভবা হয়। ইয়াক বংগৰ শাসক হুচেইন শ্বাহে ১৪৯৩- ১৫১৯ খৃষ্টাব্দৰ সময়চোৱাত নিৰ্মাণ কৰিছিল। মছজিদটোক ইচলামধৰ্মী মোগল সেনাসকলে প্ৰাৰ্থনা-গৃহৰূপে ব্যৱহাৰ কৰিছিল। মছজিদটোৰ সৈতে থকা ইদগাহ পথাৰ আৰু কুঁৱা এটাও উল্লিখিত সময়চোৱাতে সম্ভৱতঃ নিৰ্মাণ কৰা হৈছিল।
## ইতিহাস
আৰব উপদ্বীপত নিৰ্মাণ হোৱা প্ৰথম তিনিটা মছজিদৰ গঠন আছিল সৰল। সময়ৰ আৱৰ্তনত পৰৱৰ্তী হাজাৰ হাজাৰ বছৰৰ পাছত সেয়া বিশ্বৰ বিভিন্ন দেশৰ নিত্যনতুন কৃষ্টি আৰু স্থাপত্যশৈলীৰ ধাৰক হয়।

### বিস্তাৰ আৰু বিৱৰ্তন
বিশ্বৰ বিভিন্ন দেশত মুছলিমসকলৰ অভিযানৰ লগে লগে মছজিদ আৰব উপদ্বীপৰ সীমা পাৰ হৈ বিস্তাৰ লাভ কৰিবলৈ ধৰে। ৬৪০ খ্ৰীষ্টাব্দৰ প্ৰথমদিশত মিছৰত বহুত মুছলিমৰ সমাগম ঘটে। তেতিয়া এই দেশত বহুত মছজিদ নিৰ্মাণ কৰা হয়। যাৰ ফলতেই ৰাজধানী কায়ৰোক *হাজাৰ মিনাৰৰ চহৰ* বুলি মাতা হৈছিল।

মিছৰীয় মছজিদসমূহত সু্যোগ-সুবিধাৰ ভিন্নতা আছিল, যেনেকৈঃ কিছু মছজিদত আছিল মাদ্ৰাছাৰ নিচিনাকৈ বিদ্যালয়, আকৌ অন্য মছজিদসমূহত অন্তভুৰ্ক্ত আছিল চিকিৎসালয় নাইবা কবৰস্থান।

চিচিলি আৰু স্পেনৰ মছজিদসমূহত সিহঁতৰ পূৰ্বৰ ভিছিগোথিক স্থাপত্যশৈলীৰ চিহ্নৰ মিল পোৱা নাযায়,বৰঞ্চ মোৰদৰ ইছলামী স্থাপত্যৰ প্ৰতিফলন দেখা যায়।

## ধৰ্মীয় কাৰ্যাৱলী

## তথ্যসূত্ৰ

*
শ্ৰেণী:ইছলাম ধৰ্ম
১ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-
## ঘটনাৱলী
* ১৯৪৭ - ভাৰতীয় মান সময় নিদ্ধাৰণ কৰা হৈছিল। 
* ১৯৫১ - *[[এনজাছ]]* (ANZUS) চুক্তি স্বাক্ষৰিত হৈছিল। এই চুক্তি আমেৰিকা যুক্তৰাষ্ট্ৰ, অষ্ট্ৰেলিয়া আৰু নিউজিলেণ্ডৰ মাজত স্বাক্ষৰিত হৈছিল। 
* ১৯৫২ - 'ড্য অল্ড মেন এণ্ড ড্য ছি'ৰ উপন্যাসখন প্ৰথমবাৰৰ বাবে প্ৰকাশ পায়। এই উপন্যাস খনৰ ৰচক আছিল আৰ্ণেষ্ট হেমিঙ্গৱে। 'ড্য অল্ড মেন এণ্ড ড্য ছি' য়ে পুলিটজাৰ বঁটাও লাভ কৰিছিল। 
* ১৯৫৬ - চনৰ এই তাৰিখৰ পৰাই ভাৰতীয় জীৱন বীমা নিগমৰ কাম কাজ আৰম্ভ কৰা হৈছিল। 
* ১৯৬১ - যুগুস্লেভিয়াৰ বেলগ্ৰেডত *নন এলাইনড্*(Non-Aligned) ৰাষ্ট্ৰসমূহৰ প্ৰথমখন সন্মিলন অনুষ্ঠিত হৈছিল। 
* ১৯৮০ - 'চয়-ক্যো-হাহ'ৰ ইস্তাফাৰ পাচতেই দক্ষিণ কোৰিয়াৰ ৰাষ্ট্ৰপতি পদত অধিষ্ঠিত হয় চ্চুন-দো-হোৱান। 
* ১৯৮২ - যুক্তৰাষ্ট্ৰত *এয়াৰ ফৰ্চ স্পেছ কমাণ্ডে* (Air Force Space Command) প্ৰতিষ্ঠা লাভ কৰিছিল। 
* ১৯৮৫ - সমুদ্ৰপৃষ্ঠত নিৰুদ্দিষ্ট টাইটানিক জাহাজৰ ছবি ৭৩ বছৰ পিছত পোহৰলৈ আহিছিল। 
* ১৯৯১ - ছোভিয়েট ইউনিয়নৰ পৰা উজবেকিস্তানে স্বাধীনতা লাভ কৰিছিল।

## জন্ম
* ১৮৫৬ - ছৰ্গেই ৱিনোগ্ৰাদস্কি (Sergei Winogradsky), ৰাছিয়ান পৰিৱেশ আৰু জীৱ বিজ্ঞানী, জৈৱ ভূ-ৰাসায়নিক চক্ৰৰ (Biogeochemical cycle) বাবে বিখ্য়াত। 
* ১৮৫৮ - কাৰ্ল আউৱাৰ ভন ৱেলছবাখ (Carl Auer von Welsbach), অষ্ট্ৰিয়ান বিজ্ঞানী আৰু উদ্ভাৱক। 
* ১৮৯৬ - শ্ৰীল প্ৰভুপাদ, ইছকনৰ (ISKCON) প্ৰতিষ্ঠাতা। 
* ১৯২৩ - ৰকী মাৰ্ছিয়ান', আমেৰিকাৰ বক্সিং খেলুৱৈ, অপৰাজেয় হেভিৱেইট বক্সিং চেম্পিয়ন আছিল (১৯৫২-৫৬)। (মৃঃ ৩১ আগষ্ট, ১৯৬৯)
* ১৯২৪ - হাৱাৰ্ড থমাছ অ'ডাম, আমেৰিকাৰ পৰিৱেশ বিজ্ঞানী। (মৃঃ ১১ ছেপ্টেম্বৰ, ২০০২)
* ১৯২৯ - শুচিব্ৰতা ৰায়চৌধুৰী, অসমীয়া সাহিত্যিক, কবি আৰু অসম প্ৰশাসনিক সেৱাৰ বিষয়া।
* ১৯৩৮ - নীলমণি দেৱী, ভাৰতীয় মৃৎ শিল্পী।
* ১৯৪০ - কামেশ্বৰ ব্ৰহ্ম, ভাৰতীয় সাহিত্যিক তথা শিক্ষাবিদ।
* ১৯৪৫ - বসন্ত কুমাৰ শৰ্মা, অসমীয়া সাহিত্যিক আৰু ডিব্ৰুগড় বিশ্ববিদ্যালয়ৰ প্ৰাক্তন অধ্যাপক।
* ১৯৫৪ - এলাম ইন্দিৰা দেৱী, ভাৰতীয় শাস্ত্ৰীয় নৃত্যশিল্পী আৰু নৃত্য প্ৰশিক্ষক।
* ১৯৫৭ - অঞ্জলী গোপালন, ভাৰতীয় মানৱধিকাৰ আৰু পশু অধিকাৰ কৰ্মী।
* ১৯৯০ - জীতেন্দ্ৰ কুমাৰ, ভাৰতীয় অভিনেতা।
* ১৯৯৬ - জিন্দায়া, আমেৰিকাৰ অভিনেত্ৰী আৰু গায়িকা। 
* ১৯৯৭ - জন জংকুক, দক্ষিণ কোৰিয়াৰ জনপ্ৰিয় গায়ক।

## মৃত্যু
* ১৫৫৭ - জ্যাঁক কাৰ্টিয়াৰ, ফ্ৰান্সৰ অভিযাত্ৰী। 
* ১৫৭৪ - গুৰু অমৰ দাস, তৃতীয় শিখ গুৰু। 
* ১৫৮১ - গুৰু ৰাম দাস, চতুৰ্থ শিখ গুৰু। 
* ১৭১৫ - লুই চতুৰ্দশ, ফ্ৰান্সৰ ৰজা, *দা চান কিং* হিচাপে পৰিচিত, ফ্ৰান্সৰ সৰ্বাধিক সময় শাসন কৰ্তা। 
* ১৮৩৮ - ৱিলিয়াম ক্লাৰ্ক, এজন আমেৰিকান অভিযাত্ৰী, সৈনিক, ভাৰতীয় এজেণ্ট আৰু আঞ্চলিক লাট। (জঃ ১ আগষ্ট, ১৭৭০)
* ১৯৬৬ - কামেশ্বৰ দাস, অসমৰ এজন গণিতজ্ঞ।
* ২০১৩ - টমি মৰিছন, আমেৰিকাৰ বক্সিং খেলুৱৈ আৰু *[[ৰকি-৫]]* (Rocky V) বোলছবিৰ অভিনেতা।
* ২০১৪ - মায়া ৰাও, ভাৰতীয় ধ্ৰুপদী নৃত্যশিল্পী, কৰিঅ'গ্ৰাফাৰ আৰু কথক নৃত্যৰ প্ৰশিক্ষক।

## দিৱস
* উজবেকিস্তানৰ স্বাধীনতা দিৱস।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

## তথ্যসূত্ৰ
যোগ (গণিত)

thumb|100px|স্তম্ভাকৃতিৰ যোগ: ৫+১২=১৭
**যোগ** () (যাক প্ৰায়েই ক্ৰছ চিহ্ন "+" দ্বাৰা সূচিত কৰা হয়) হ'ল দুটা বা ততোধিক সংখ্যা লগ লগাই এটা কৰা প্ৰক্ৰিয়াৰ গাণিতিক প্ৰক্ৰিয়া। পাটিগণিতৰ চাৰিটা মৌলিক প্ৰক্ৰিয়াৰ ভিতৰত যোগ প্ৰক্তিয়া অন্যতম, আন মৌলিক প্ৰক্ৰিয়া তিনিটা হৈছে বিয়োগ, পূৰণ আৰু হৰণ। উদাহৰণ স্বৰূপে, ২ আৰু ৩ যোগ কৰিলে ৫ হয়। অৰ্থাৎ ২টা বস্তু আৰু ৩টা বস্তু মিলি মুঠ ৫টা বস্তু হয়।

## যোগ চিহ্নৰ ব্যৱহাৰ
যোগ চিহ্ন দুই বা ততোধিক সংখ্যা যোগ কৰাত ব্যৱহৃত হয়; যেনে: **২+১=৩**। 
এয়াত ২ এক সংখ্যা আৰু যোগ চিহ্নৰ (+) সৈতে আন এটা সংখ্যা ১ যোগ কৰা হৈছে আৰু সমান চিহ্নৰ (=) দ্বাৰা তাৰ যোগফল ৩ লিখা হৈছে। 

## ধৰ্ম
* a + b = b + a
* (a + b) + c = a + (b + c)
* a + 0 = 0 + a = a অৰ্থাৎ ০ হল যোগ প্ৰক্ৰিয়াৰ Identity element। 
ব্ৰহ্মগুপ্তই তেওঁৰ ব্ৰহ্মস্ফুটসিদ্ধান্ত গ্ৰন্থত প্ৰথমে এই সূত্ৰটো লিপিবদ্ধ কৰিছিল। 

শ্ৰেণী:গণিত
একাত্ম মানৱবাদ (দীন দয়াল উপাধ্যায়)

একাত্ম মানৱবাদ দীন দয়াল উপাধ্যায়ৰ দ্বাৰা বিকশিত এক দৰ্শন। এই দৰ্শনক ১৯৬৫ত জন সংঘই নিজৰ আনুষ্ঠানিক দৰ্শন হিচাপে গ্ৰহণ কৰিলে। 

## দৰ্শন
পণ্ডিত দীন দয়াল উপাধ্যায়ৰ মতে, ভাৰতৰ মুখ্য উদ্দেশ্য হ'ব লাগে এক ঘৰুৱা ধৰণেৰে মানৱক চিন্তাৰ কেন্দ্ৰত ৰাখি বিকাশ কৰা। .

এই ধাৰণাই পশ্চিমীয়া পুঁজিবাদী ব্যক্তিবাদ আৰু মাৰ্ক্সবাদী সমাজবাদৰ বিৰোধ কৰে। এই বিচাৰত উভয়ৰ মাজৰ পথ বিচৰা হৈছে। .

### মানুহৰ চাৰি উদ্দেশ্য
উপাধ্যায়ৰ মতে, মানুহৰ শৰীৰ, মন, বুদ্ধি আৰু আত্মা থাকে। আৰু থাকে চাৰি সৰ্বজনীন উদ্দেশ্য- ধৰ্ম, অৰ্থ, কাম আৰু মোক্ষ। একোকে বাদ দিব নোৱাৰি যদিও, ধৰ্ম প্ৰাৰম্ভিক আৰু মোক্ষ চৰম উদ্দেশ্য কোনো মানৱ আৰু সমাজৰ। তেওঁ দাবী কৰিছিল যে পুঁজিবাদ আৰু সমাজবাদে শৰীৰ আৰু মনকহে মহত্ত্ব প্ৰদান কৰে, আৰু বস্তুবাদী উদ্দেশ্য তথা সম্পদ আগবঢ়াই। 

### ব্যক্তিবাদ নস্যাৎ
উপাধ্যায়ে ব্যক্তিবাদক সৰ্বোচ্চ জ্ঞান কৰা সামাজিক ব্যৱস্থাসমূহৰ সমালোচনা কৰিছিল। তেওঁ লগতে দাবী কৰিছিল যে সাম্যবাদে ব্যক্তিবাদক এক বৃহৎ হ্ৰদয়হীন যন্ত্ৰৰ অংগ হিচাপে ভাঙি পেলায় আৰু সেয়ে তেওঁ সাম্যবাদৰো বিৰোধিতা কৰিছিল। উপাধ্যায়ৰ মতে, সমাজ কেইবাজনো ব্যক্তিৰ মাজত হোৱা সামাজিক চুক্তিৰে উদ্ভৱ হোৱা নাই, বৰং স্বয়ংক্ৰিয়ভাৱে হৈছে এক জীৱিত প্ৰাণীৰ দৰে। সমাজৰ নিজা 'জাতীয় আত্মা' থাকে ঠিক এক ব্যক্তিৰ দৰেই। .

## উৎস

### সূত্ৰৰ উৎস
দাবী কৰা হয় যে একাত্ম মানৱবাদৰ উৎস অদ্বৈত বেদান্ত, আৰু গান্ধীৰ দৰ্শন। গান্ধীবাদী দৰ্শনৰ দৰে স্বদেশী আৰু লঘু উদ্যোগৰ বিকাশত গুৰুত্ব প্ৰদান কৰা হৈছে। কিন্তু একাত্ম মানৱবাদত হিন্দু জাতীয়তাবাদৰ বিশেষ প্ৰভাৱ আছে। 

## নেহৰুৱীয় অৰ্থনৈতিক নীতিৰ বিৰোধ
উপাধ্যায়ে দাবী কৰিছিল যে নেহৰুৱে সমালোচনা অবিহনে পশ্চিমীয়া ধাৰণা আৰু উদ্যোগীকৰণ গ্ৰহণ কৰিছিল। উপাধ্যায়ৰ মতে এনে কৰাত ভাৰতত ভোগবাদী প্ৰৱণতা গঢ় লৈ উঠিছে। তেওঁৰ মতে ই ভাৰতীয় আদৰ্শৰ বিৰোধী কাৰণ ভাৰতীয় আদৰ্শই ভৌতিক সম্পদ বৃদ্ধিৰ নিৰন্তৰ প্ৰয়াসৰ সলনি সন্তুষ্টিতহে গুৰুত্ব আৰোপ কৰে। তেওঁ এই কথাও সোঁৱৰাইছিল যে নেহৰুৱীয় অৰ্থনৈতিক নীতি দাৰিদ্ৰ্য দূৰীকৰণত বিফল হৈছিল। 

## তথ্য সংগ্ৰহ

শ্ৰেণী:ৰাজনৈতিক মতাদৰ্শ
২ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-
## ঘটনাৱলী
* ১৬৬৬ - লণ্ডনৰ 'গ্ৰেট ফায়াৰ অৱ লণ্ডন' নামৰ অগ্নিকাণ্ড পুডিং লেনত (পথত) পিছৰাতি ২ বজাত আৰম্ভ হৈছিল, এই অগ্নিকাণ্ডৰ ফলত লণ্ডনৰ ৮০% অঞ্চল ধ্বংস হৈছিল।
* ১৯৪৫ - দ্বিতীয় বিশ্বযুদ্ধত জাপানে পোছাকীভাৱে আত্মসমৰ্পণ কৰিছিল। 
* ১৯৪৬ - ভাৰতৰ অন্তৰ্ৱৰ্তীকালীন চৰকাৰ গঠিত হয়। 
* ১৯৭০ - ভাৰতৰ ৰাষ্ট্ৰপতি ভি ভি গিৰিয়ে কন্যাকুমাৰীৰ *বিবেকানন্দ ৰ'ক মেমৰিয়েলৰ *(স্মৃতিসৌধ) উদ্বোধন কৰে। 
* ১৯৯৮ - পাইলট বিহীন প্ৰশিক্ষণ বিমান *নিশান্ত* সফলভাবে উড্ডয়ন কৰা হয়।

## জন্ম
* ১৮১২ - কাৰ্কপেট্ৰিক মেকমিলান, স্কটিছ উদ্ভাৱক, আধুনিক পেডেলযুক্ত বাইচাইকেলৰ স্কটিছ উদ্ভাৱক। 
* ১৮৫৩ - ৱিলহেম অষ্টৱাল্ড, লেটভিয়ান ৰসায়ন বিজ্ঞানী। 
* ১৮৭৭ - ফ্ৰেইডৰিক ছ'ডি, ইংৰাজ ৰসায়নবিদ, নোবেল বিজয়ী বিজ্ঞানী। 
* ১৯২২ - আৰ্থাৰ অস্কিন, আমেৰিকান পদাৰ্থ বিজ্ঞানী। তেওঁ বেল পৰীক্ষাগাৰ আৰু লুচেণ্ট টেকন'লজিছত কাৰ্যনিৰ্বাহ কৰিছিল। 
* ১৯৩৬ - এণ্ড্ৰিঅ' গ্ৰ'ভ, হাঙ্গেৰিয়ান-আমেৰিকান ছেমিকণ্ডাক্টৰ শিল্পৰ (উদ্য়োগ) অগ্ৰদূত। ইণ্টেলৰ (Intel) প্ৰতিষ্ঠাতা আৰু চি ই অ'। 
* ১৯৪২ - নিপন গোস্বামী, অসমীয়া অভিনেতা।
* ১৯৬৪ - কিয়ানু ৰীভছ, কানাডিয়ান অভিনেতা। 
* ১৯৬৫ - লেনক্স লুইছ, ব্ৰিটিছ-কানাডিয়ান হেভিৱেইট চেম্পিয়ন বক্সিং খেলুৱৈ। 
* ১৯৬৬ - চালমা হায়েক, মেক্সিকান-আমেৰিকান অভিনেত্ৰী। 
* ১৯৭১ - পৱন কল্যাণ, টলীউডৰ অভিনেতা। 
* ১৯৮৮ - ইশান্ত শৰ্মা, ভাৰতীয় জাতীয় দলৰ ক্ৰিকেট খেলুৱৈ।

## মৃত্যু
* ৪৯০ খ্ৰীষ্টপূৰ্ব - ফেইডিপাইডছ, গ্ৰীক বীৰ আৰু আধুনি্ক মাৰাথনৰ অনুপ্ৰেৰক। 
* ১৮৬৫ - ছাৰ ৱিলিয়াম ৰ'ৱান হেমিল্টন, আইৰিছ পদাৰ্থ বিজ্ঞানী।
* ১৯৩৭ - পিয়েৰ ডি কোবাৰ্টিন, ফৰাচী শিক্ষাবিদ, আধুনিক অলিম্পিকৰ পিতৃ পৰুষ।
* ১৯৫২ - বেণী মাধব দাস, বাংলা পণ্ডিত, শিক্ষক আৰু ব্ৰিটিছ ভাৰতৰ দেশপ্ৰেমী ব্যক্তি।
* ১৯৬৯ - হো চি মিন, ভিয়েটনামৰ কমিউনিষ্ট বিপ্লৱী আৰু উত্তৰ ভিয়েটনামৰ ৰাষ্ট্ৰপতি। 
* ২০০১ - ক্ৰিষ্টিয়ান বাৰ্নাৰ্ড, দক্ষিণ আফ্ৰিকাৰ চিকিৎসা বিজ্ঞানী, বিশ্বৰ প্ৰথম এজন মানুহৰ পৰা আন এজন মানুহৰ দেহলৈ হৃদযন্ত্ৰ স্থাপন কৰোঁতা।

## দিৱস
* ভিয়েটনামৰ জাতীয় দিৱস।
* বিশ্ব নাৰিকল দিৱস।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন
২০ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৮৭৮ - দা হিন্দু (The Hindu) নামৰ ইংৰাজী বাতৰি কাকতখন প্ৰথম প্ৰকাশ পায়।
* ১৯৮৪ - লেবানৰ ৰাজধানী বেইৰুট স্থিত আমেৰিকাৰ দূতাবাসত এক আত্মঘাতী বোমা বিষ্ফোৰণ সংঘটিত হৈছিল।

## জন্ম
* ১৮৫৩ - চুলালংকৰন, থাইলেণ্ডৰ ৰজা। 
* ১৯৪৩ - জয়ন্ত হাজৰিকা, প্ৰয়াত কণ্ঠশিল্পী। 
* ১৯৪৯ - মহেশ ভট্ট, ভাৰতৰ এগৰাকী বিশিষ্ট চলচ্চিত্ৰ পৰিচালক আৰু প্ৰযোজক। 
* ১৯৮৩ - বৰষা ৰাণী বিষয়া, অভিনেত্ৰী। 
* ১৯৮৮ - খবিব নুৰমাগ'মেদভ, সমৰ কলাবিদ, ইউ এফ চি (UFC) চেম্পিয়ন।
* ১৯৯৮ - ৰছীদ খান, আফগানিস্থানৰ ক্ৰিকেট খেলুৱৈ।

## মৃত্যু
* ১৩৮৮ - ফিৰোজ শ্বাহ টোঘলক, দিল্লীৰ চুলটান।
* ১৮১৯ - এব্বে ফৰিয়া, দাৰ্শনিক আৰু মনোবিজ্ঞানী, সন্মোহন বিদ্যাৰ অধ্যয়ন কৰোঁতা।
* ১৯২৮ - শ্ৰী নাৰায়ণ গুৰু, দাৰ্শনিক আৰু সমাজ সেৱক।
* ১৯৩৩ - এনী বেছাণ্ট (Annie Besant), ইংৰাজ সমাজকৰ্মী, লেখিকা আৰু বক্তা আছিল। 
* ১৯৪২ - কনকলতা বৰুৱা, এগৰাকী ভাৰতীয় স্বাধীনতা সংগ্ৰামী। ভাৰত ত্যাগ আন্দোলন কৰোঁতে ব্ৰিটিছৰ গুলিত তেওঁ ছহিদ হয়। তেওঁ অসমৰ প্ৰথম মহিলা শ্বহীদ। 
* ১৯৪২ - মুকুন্দ কাকতি, এগৰাকী ভাৰতীয় স্বাধীনতা সংগ্ৰামী। ভাৰত ত্যাগ আন্দোলন কৰোঁতে কনকলতা বৰুৱাৰ সৈতে ব্ৰিটিছৰ গুলিত তেওঁ ছহিদ হয়।
* ২০১৫ - জগমোহন ডালমিয়া, ভাৰতৰ এগৰাকী উদ্যোগপতি আৰু ক্ৰিকেট প্ৰশাসক।

## দিৱস
* সংবিধান দিৱস (নেপাল)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
১৮ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৬১৫ - ব্ৰিটিছ ৰাষ্ট্ৰদূত ছাৰ থমাছ ৰ' মোগল সম্ৰাট জাহাঙ্গীৰক লগ কৰিবলৈ আহি ভাৰতৰ চুৰাট বন্দৰত উপস্থিত হয়।
* ১৮০৩ - ব্ৰিটিছে পুৰী দখল কৰে।
* ১৯৪৮ - হায়দৰাবাদৰ নিজামৰ সেনা বাহিনীয়ে ভাৰতীয় সেনা বাহিনীৰ ওচৰত আত্মসমৰ্পণ কৰা বাবে *[[অপাৰেছন প'ল']]* বাতিল কৰা হয়।
* ১৯৬৭ - নাগালেণ্ডত ইংৰাজী ভাষা নিৰ্দেশনাৰ মাধ্যম হিচাপে লোৱা হৈছিল।

## জন্ম
* ৫৩ - ট্ৰ'জান (Trajan), ত্ৰয়োদশ ৰোমান সম্ৰাট। 
* ১৭০৯ - চেমুৱেল জনছন (Samuel Johnson), ইংৰাজ শিক্ষাবিদ আৰু অভিধান প্ৰণেতা। 
* ১৮৯৫ - জন ডিফেনবেকাৰ (John Diefenbaker), কানাডাৰ ত্ৰয়োদশ প্ৰধান মন্ত্ৰী।
* ১৮২৪ - ৰেৱতী মোহন দত্তচৌধুৰী বা শীলভদ্ৰ, অসমৰ প্ৰখ্যাত গল্পকাৰ, ঔপন্যাসিক আৰু শিক্ষাবিদ।
* ১৯৪৬ - মুকুন্দকাম শৰ্মা, ভাৰতৰ উচ্চতম ন্যায়ালয়ৰ এগৰাকী প্ৰাক্তন ন্যায়াধীশ।
* ১৯৫০ - শাবানা আজমী (Shabana Azmi), এগৰাকী ভাৰতীয় অভিনেত্ৰী। চলচ্চিত্ৰ অভিনয়ৰ সমান্তৰালকৈ তেওঁ সামাজিক বিষয়ৰ সৈতেও জড়িত। তেওঁ উৰ্দু ভাষাৰ কবি কাইফী আজমী আৰু মঞ্চ অভিনেত্ৰী চৌকত কাইফীৰ জীয়ৰী।
* ১৯৭৬ - ৰ'নাল্ড' (Ronaldo), ব্ৰাজিলৰ ১৯৯৪ আৰু ২০০২ চনৰ বিশ্ব কাপ বিজয়ী দলৰ মুখ্য় ফুটবল খেলুৱৈ। ২০০২ চনৰ বিশ্ব কাপ ফুটবলৰ *ম'ষ্ট ভেলুৱেবল প্লেয়াৰ*।

## মৃত্যু
* ৯৬ - ডমিচিয়ান (Domitian), ৰোমান সম্ৰাট। 
* ১৮৭৩ - লিঅ'নাৰ্ড অইলাৰ (Leonhard Euler), চুইছ গণিতজ্ঞ, পদাৰ্থবিজ্ঞানী, জ্যোতিৰ্বিজ্ঞানী, ভূগোলবিজ্ঞানী, নৈয়ায়িক (logician) আৰু অভিযন্তা আছিল। *টপ'ল'জি* আৰু *গ্ৰাফ থিয়ৰী*ৰ আৱিষ্কাৰক। (জঃ ১৫ এপ্ৰিল, ১৭০৭)
* ১৯৬১ - ডগ হেমাৰস্খ'ল্ড (Dag Hammarskjöld), ৰাষ্ট্ৰসংঘৰ দ্বিতীয় সচিব। শান্তিৰ ন'বেল বঁটা জয়ী। বিমান দুৰ্ঘটনাত নিহত হৈছিল। (জঃ ২৯ জুলাই, ১৯০৫)
* ১৯৭৮ - আব্ৰাহাম থ'মাছ কুভুৰ, ভাৰতীয় মূলৰ অধ্যাপক আৰু যুক্তিবাদী।
* ২০১১ - ৰামশৰণ দৰ্নাল, নেপালী নৃতাত্ত্ৱিক সংগীতবিজ্ঞানী।
* ২০১৩ - কেন নৰ্টন (Ken Norton), আমেৰিকান বক্সিং খেলুৱৈ।
*২০২১ - ডঃবাণীকান্ত শৰ্মা। বিশিষ্ট শিক্ষাবিদ,গুৱাহাটী বিশ্ববিদ্যালয়ৰ অৱসৰী অসমীয়া বিভাগৰ অধ্যাপক, সু সাহিত্যিক,অভিধান প্ৰণেতা ।

## দিৱস
*বিশ্ব জল পৰিদৰ্শন দিৱস

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
১৯ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৮৮৮ - বেলজিয়ামৰ স্পাত প্ৰথম আধুনিক সৌন্দৰ্য প্ৰতিযোগিতা অনুষ্ঠিত হৈছিল। 
* ১৮৯৩ - নিউজিলেণ্ড সকলো মহিলাক ভোটাধিকাৰ প্ৰদান কৰা বিশ্বৰ প্ৰথমখন দেশ হয়। 
* ১৯৬০ - সিন্ধু পানী চুক্তি (Indus Waters Treaty) ভাৰত আৰু পাকিস্থানৰ মাজত স্বাক্ষৰিত হৈছিল। 
* ১৯৮৩ - ভাৰতৰ প্ৰথম যোগাযোগ উপগ্ৰহ এপ'ল (APPLE) দুবছৰৰ পিছত বন্ধ হৈ যায়।
* ১৯৮৫ - মেক্সিক'ত ৮ প্ৰাবল্যৰ ভূমিকম্প হৈছিল। প্ৰায় ৫০০০ৰ পৰা ৪৫০০০ মানুহ নিহত হৈছিল বুলি ধাৰণা কৰা হয়। চৰকাৰী সূত্ৰমতে ৫০০০ বুলি কোৱা হৈছিল। 
* ২০০০ - কৰ্ণম মালেশ্বৰীে (Karnam Malleswari) অষ্ট্ৰেলিয়াৰ ছিডনীত অনুষ্ঠিত অলিম্পিক খেলত তেওঁ ৬৯ কেজি শাখাৰ ভাৰোত্তলনত ব্ৰঞ্জৰ পদক লাভ কৰিছিল। ইয়াৰ পিছতে তেওঁ অলিম্পিকত পদক লাভ কৰা প্ৰথম গৰাকী ভাৰতীয় মহিলাত পৰিগণিত হয়।

## জন্ম
* ৮৬ - এণ্টনিয়াছ পিয়াছ (Antoninus Pius), ৰোমৰ পঞ্চদশ সম্ৰাট।
* ১৭৪৯ - জ্য়াঁ বেপষ্টিটে জোছেফ ডেলামব্ৰে (Jean Baptiste Joseph Delambre), ফৰাচী গণিতজ্ঞ আৰু জ্যোতিৰ্বিদ।
* ১৯১১ - ৱিলিয়াম গ'ল্ডিং (William Golding), ন'বেল জয়ী ইংৰাজী ভাষাৰ ঔপন্যাসিক।
* ১৯৩০ - ইন্দ্ৰাণী ৰহমান, ভাৰতনাট্যম, কুচিপুড়ি, কথাকলি আৰু ওদিছিৰ এগৰাকী ভাৰতীয় নৃত্যশিল্পী।
* ১৯৫৮ - লাকী আলী, ভাৰতীয় গায়ক।
* ১৯৬৫ - সুনীতা উইলিয়ামছ, মহাকাশত সৰ্বাধিক সময় কটোৱা মহিলা মহাকাশচাৰী।
* ১৯৭৯ - ৰবি শৰ্মা, অসমীয়া চলচ্চিত্ৰ জগতৰ অন্যতম জনপ্ৰিয় অভিনেতা।

## মৃত্যু
* ১৮৪৩ - গেছপাৰ্ড-গুস্তাভ ডি কৰিঅ'লিছ (Gaspard-Gustave de Coriolis), ফৰাচী গণিতজ্ঞ, অভিযন্তা আৰু বিজ্ঞানী। কৰিঅ'লিছ বলৰ (Coriolis force) আৱিষ্কাৰক। 
* ১৮৮১ - জেমছ গাৰ্ফীল্ড (James Garfield), আমেৰিকাৰ প্ৰাক্তন ৰাষ্ট্ৰপতি। 
* ১৯৩৫ - কনষ্টেণ্টিন চিঅ'লকভস্কি (Konstantin Tsiolkovsky), ৰাছিয়াৰ ৰকেট বিজ্ঞানী। 
* ১৯৩৬ - বিষ্ণু নাৰায়ণ ভাতখাণ্ডে, ভাৰতীয় সংগীতত নৱযুগৰ সূচনা কৰোঁতা।
* ২০০৪ - দময়ন্তী যোশী, কথক নৃত্য শৈলীৰ এগৰাকী ভাৰতীয় ধ্ৰুপদী নৃত্যশিল্পী।
* ২০১৭ - জেক লাম'টা বা *দা ৰেগিং বুল* (Jake LaMotta), আমেৰিকাৰ বক্সিং খেলুৱৈ। 
* ২০২১ - নিলয় দত্ত, অসমৰ এগৰাকী বিশিষ্ট আইনজীৱী, মানৱধিকাৰ কৰ্মী,জাতীয়তাবাদী, আন্তৰাষ্ট্ৰীয় ক্ৰিকেট আম্পায়াৰ, ক্ৰীড়া সংগঠক। তেওঁৰ জন্ম হৈছিল গুৱাহাটী।
* ২০২৫ - জুবিন গাৰ্গ, অসমৰ হাৰ্টথ্ৰৱ, ভাৰতৰ এগৰাকী প্ৰসিদ্ধ কণ্ঠশিল্পী। ইয়াৰ উপৰিও তেওঁ এগৰাকী সংগীত পৰিচালক, গীতিকাৰ আৰু চলচ্চিত্ৰ অভিনেতা।

## দিৱস
* সশস্ত্ৰ বাহিনী দিৱস (চিলি)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
২১ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯৪৯ - মণিপুৰ ভাৰতৰ লগত অন্তৰ্ভুক্ত হয়।

## জন্ম
* ১৭৩৭ - ফ্ৰান্সিছ হ'পকিনছন, আমেৰিকান লেখক আৰু আমেৰিকাৰ প্ৰথম জাতীয় পতাকা আৰ্হি নিৰ্মাতা। 
* ১৮৬৬ - এইছ জি ৱেলছ, বিখ্যাত ইংৰাজী কল্পবিজ্ঞান কাহিনী লেখক। তেখেতৰ দুখন বিখ্যাত কিতাপ হ'ল - দা ৱাৰ অৱ দা ৱৰ্ল্ডছ আৰু দা টাইম মেছিন। 
* ১৮৯৮ - তুষাৰকান্তি ঘোষ, আন্তৰ্জাতিক খ্যাতি সম্পন্ন ভাৰতীয় বঙালী সাংবাদিক আৰু লেখক। (মৃত্যুঃ ২৯ আগষ্ট, ১৯৯৪)
* ১৯০৯ - ক্বোৱামে এনক্ৰোমা (Kwame Nkrumah), ঘানাৰ প্ৰথম প্ৰধান মন্ত্ৰী আৰু প্ৰথম ৰাষ্ট্ৰপতি।
* ১৯৩১ - চিউকুৰো "চুকি" মানাবে জাপানী মূলৰ আমেৰিকান জলবায়ুবিদ আৰু বতৰবিজ্ঞানী।
* ১৯৩৪ - ডেভিদ জেমছ থুলছ, ব্ৰিটিছ পদাৰ্থ বিজ্ঞানী।
* ১৯৩৭- অসমৰ বিশিষ্ট গীতিকাৰ,সুৰকাৰ হেমন্ত কুমাৰ গোস্বামীদেৱৰ জন্ম।
* ১৯৫১ - ৰঞ্জিৎ কুমাৰ দেৱ গোস্বামী, অসমীয়া লেখক, সমালোচক, অধ্যাপক আৰু প্ৰাৱন্ধিক।
* ১৯৫৪ - শ্বিঞ্জ’ আবে, জাপানৰ প্ৰাক্তন প্ৰধান মন্ত্ৰী আৰু ৰাষ্ট্ৰপতি।
* ১৯৫৫ - গুলছন গ্ৰ'ভাৰ, বলীউডৰ বিখ্য়াত খলনায়ক অভিনেতা।
* ১৯৭৯ - ক্ৰিছ গেইল, ৱেষ্ট ইণ্ডিজৰ বিখ্য়াত ক্ৰিকেট খেলুৱৈ।
* ১৯৮০ - কৰিণা কাপুৰ, ভাৰতীয় অভিনেত্ৰী।
* ১৯৮৮ - নয়নমণি শইকীয়া, ভাৰতীয় আন্তঃৰাষ্ট্ৰীয় ল'ন বল খেলুৱৈ।

## মৃত্যু
* ১৯ খ্ৰীষ্টপূৰ্ব - ভাৰ্জিল (Virgil), প্ৰাচীন ৰোমান কবি। 
* ১৩২৭ - এডৱাৰ্ড দ্বিতীয়, ইংলেণ্ডৰ ৰজা। 
* ১৫৫৮ - চাৰ্লছ পঞ্চম, স্পেইন আৰু ৰোমৰ সম্ৰাট। 
* ১৫৭৬ - গিৰ'লাম' কাৰ্ডান' (Gerolamo Cardano), ইটালীৰ এজন গণিতজ্ঞ আৰু বিজ্ঞানী। ঋণাত্মক সংখ্যাৰ বাবে জনাজাত।
* ১৯৯৯ - ক্ষীৰদাকান্ত বিষয়া, অসমীয়া সংগীতজ্ঞ।
*
* ২০২২ - ৰাজু শ্ৰীবাস্তৱ, কৌতুক অভিনেতা আৰু ৰাজনীতিবিদ, গজোধৰ নামেৰে খ্যাত। (জন্ম: ২৫ ডিচেম্বৰ, ১৯৬৩)

## দিৱস
* আন্তৰ্জাতিক শান্তি দিৱস।	
* বিশ্ব এলজাইমাৰছ দিৱস।(World Alzheimer's Day)

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন

## তথ্য়সূত্ৰ